Press Online :: Festivali :: "Istočna senka" Juržija Kilijana večeras na BFI\n"Istočna senka" Juržija Kilijana večeras na BFI\nNa 13. Beogradskom festivalu igre večeras će u Sava Centru biti izveden komad "Istočna senka", slavnog koreografa Juržija Kilijana, u kojoj igraju Sabine Kupferberg i Gari Krist, a za klavirom je Tomoko Mukajama.\nPredstava "Istočna senka" trebalo je da bude izvedena prošle godine, ali je zbog povrede glumice otkazana.\nKilijan je rekao na jučerašnjoj konferenciji za novinare da je plesno-filmska produkcija "Istočna senka" nastala pre tri godine za Aiči trijenale u Nagoji i posvećena je žrtvama cunamija.\nSlavni koreograf i dugogodišnji umetnički direktor Holandskog plesnog teatra, osnivač kompanije "Kilijanove produkcije" za igrače starije od 40 godina, objasnio je da su život i smrt njegove osnovne preokupacije, te se našao pred problemom kako da život i smrt postavi na scenu jedno do drugog.\nOn je ispričao da su dve godine pre početka rada na predstavi snimili film i da je bilo vrlo teško, ali i uzbudljivo povezati film sa igračima na sceni.\nOsnovni koncept komada se bazira na delima Semjuela Beketa i njegovog teatra apsurda.\nSabine Kupferberg, inače Kilijanova supruga, rekla je da je "Istočna senka" vanvremenski komad sa vrlo snažnom porukom, koji je nastao pre tri godine zbog cunamija u Japanu, ali je u međuvremenu zbog drugih tragičnih događaja, poput jučerašnje serije eksplozija u Briselu, postao dublji.\nOna je istakla da "Istočna senke" predstavlja veoma emotivno iskustvo o besmislenosti ubijanja, stradanja, gubljenju dragih osoba.\nPredstava "Istočna senka" igraće se na sceni SC na kojoj će sedeti i publika, a nakon drugog izvođenja, 24. marta, Kilijanu će biti uručena nagrada Beogradskog festivala igre "Jovan Ćirilov - Tragač za novim", čiji je on prvi laureat.


Nemačko tužilaštvo podiglo je danas optužnicu protiv bivšeg šefa Audija, Folksvagenovog luksuznog odeljka, zbog prevara u vezi sa softverima dizel automobila koji su prikazivali lažne podatke na testovima emisije štetnih gasova.\nTužioci u Minhenu optužili su Ruperta Štadlera i još tri osobe čija imena nisu objavljena. Te tri osobe optužene su da su za Audi, Folksvagen i Poršeove modele razvili motore sa softverima koji su na emisionim kontrolama ispuštali manje štetnih gasova, nego u stvarnoj vožnji.\nŠtadler je optužen da je znao za manipulaciju sa automobilima i pored toga nastavio da prodaje te modele.\nNemačko tužilaštvo u maju je novčano kaznilo kompaniju Robert Boš koja je optužena da je isporučila milione sistema za kontrolu motora koji su instalirani na automobilima različitih proizvodjača počevši od 2008. godine.\nPrema rečima tužilaca softver tih motora "sadržao je delom zabranjene strategije", što je dovelo do toga da automobili emituju više oksida azota, atmosferskog zagadjivača, nego što je dozvoljeno.\nTužioci su tada rekli da veruju da je "inicijativa za integraciju i oblikovanje zabranjenih strategija došla od zaposlenih proizvodjača automobila".\nSkandal s emisijama štetnih gasova iz dizel motora koštao je Folksvagen milijarde evra.\nRomi, žene, stari, svakodnevna borba sa diskriminacijom u Srbiji\nPritvor za Kneževićevog 'kurira' iz Vrhovnog tužilaštva


EuroNCAP: SUV modelima najviše ocjene za bezbjednost – BiGportal.ba\nEuroNCAP: SUV modelima najviše ocjene za bezbjednost\nNa prvim “kreš” testovima u 2019. našla su se tri SUV vozila iz najnovije automobilske produkcije i nisu razočarala.\nNezavisna agencija koja se bavi ispitivanjem i ocenjivanjem bezbednosti novih modela na evropskom tržištu, EuroNCAP testirala je novu Hondu CR-V, Mercedes G klase i potpuno novi model – Seatov najveći SUV, Tarraco.\nSva tri modela ocenjena su sa maksimalnih 5 zvezdica i u skladu sa trendom da nova SUV vozila uglavnom dobijaju najviše ocene za bezbednost.\nHonda CR-V zabeležila je 93% uspešnosti na polju zaštite odraslih putnika u vožnji, 83% u oblasti bezbednosti dece-putnika, 70% za zaštitu pešaka i 76% za elektronske sisteme asistencije, kojima EuroNCAP daje sve više na značaju prilikom testiranja.\nTako je, na primer, novi CR-V opremljen skupom aktivnih bezbednosnih tehnologija i tehnologija za asistenciju vozaču, objedinjenih u sistemu Honda Sensing.\nOva tehnologija koristi kombinaciju informacija radara i kamere, uz mnoštvo tehnološko naprednih senzora za upozoravanje i asistenciju vozaču u potencijalno opasnim situacijama.\nŠto se tiče nove Mercedesove G klase, EuroNCAP je ovom modelu takođe dodelio visoke ocene za bezbednost: 90% za odrasle, 83% za decu, 78% za prešake i 72% za elektronske sisteme pomoći vozaču.\nTreći SUV model koji je ispitivan u ovoj turi testova imao je najbolje ocene od sva tri vozila. Naime, Seat Tarraco, najveći SUV u gami španskog proizvođača zabeležio je čak 97% uspešnosti na polju zaštite odraslih putnika, 84% u oblasti bezbednosti dece-putnika, 79% za zaštitu pešaka i 79% za elektronske sisteme asistencije, pa se može smatrati i nezvaničim pobednikom prve ture EuroNCAP “kreš” testova u 2019.\nU nastavku možete pogledati video-snimke ispitivanja sva tri modela:


Arhiva 2004 - Atlantski savet Srbije\nČlan Upravnog Odbora Atlantskog Saveta Srbije i Crne Gore, gospodin Milivoj Reljin, podneo je ostavku na članstvo u Upravnom Odboru kao i na članstvo u Atlantskom Savetu. Atlantski Savet Srbije i Crne Gore koristi ovu priliku da se zahvali gospodinu Reljinu na uspešnoj i konstruktivnoj saradnji od osnivanja. Atlantski Savet Srbije i Crne Gore ceni doprinos gospodina Reljina u promociji i širenju evro-atlantskih ideja i integracija u interesu Srbije i Crne Gore.\nGospodinu Reljinu želimo uspeh u njegovom daljem radu. Upravni Odbor Atlantskog Saveta Srbije i Crne Gore\nAtlantski Savet Srbije i Crne Gore koristi ovu priliku da se zahvali gospodinu Reljinu na uspešnoj i konstruktivnoj saradnji od osnivanja. Atlantski Savet Srbije i Crne Gore ceni doprinos gospodina Reljina u promociji i širenju evro-atlantskih ideja i integracija u interesu Srbije i Crne Gore.\nGospodinu Reljinu želimo uspeh u njegovom daljem radu.\nUpravni Odbor Atlantskog Saveta Srbije i Crne Gore\nAtlantski savet SCG, uz podršku Vlade Kraljevine Holandije, i u saradnji sa Ministarstvom odbrane i »Megatrend« univerzitetom primenjenih nauka, krenuo je sa realizacijom drugog po redu projekta: »Srbija i Crna Gora u Partnerstvu za mir – moguce dobiti od prikljucenja Programu«. U okviru projekta predavaci Atlantskog saveta SCG održace tribine u 12 vecih gradova Srbije i Crne Gore.\nU svojim prezentacijama predavači cce govoriti: (1) o SCG - novim izazovima, rizicima, pretnjama i vitalnim interesima, (2) o dostignutom stepenu i daljim pravcima reforme sistema odbrane, i (3) o mogucim dobitima od prikljucenja SCG programu Partnerstvo za mir. Učesnici tribina biće predstavnici lokalne samouprave, Policije, Vojske, studenti, rezervne vojne starešine, predstavnici lokalnih medija i akademski gradani.\nU organizaciji Atlantskog saveta Srbije i Crne Gore, 7-8. oktobra 2004. godine, na Sv. Stefanu, održana je Medunarodna konferencija “Vizija bezbednosti i integracija Zapadnog Balkana”. U radu konferencije učestvovali su ugledni medunarodni i domaći eksperti:\n- visoki zvaničnici Ministarstva odbrane SCG, na čelu sa ministrom Prvoslavom Davinićem\n- izaslanik predsednika Republike Srbije, admiral Jovan Grbavać\n- delegacija Glavnog štaba NATO-a iz Brisela, g. Zsolt Rabai, Koordinator za Balkan, g. Robert Serry, zamenik Generalnog Sekretara NATO-a i g. George Katsirdakis, šef sektora za odbranu i saradnju NATO-a\n- predsedavajući Atlantskih organizacija iz zemalja NATO-a i Partnerstva za mir ( Kanada, Velika Britanija, Holandija, Rusija, Portugal, Slovenija, Česka republika, Bugarska, Grčka, Makedonija, Albanija, Hrvatska i Bosna i Heregovina )\n- ugledni novinari iz više zemalja članica NATO-a i Partnerstva za mir.\n1. Prepreke na putu prikljucenja SCG evroatlantskim integracijama\nGlavna poruka konferencije održane na Svetom Stefanu u organizaciji Atlantskog Saveta Srbije i Crne Gore jeste unapređenje saradnje izmedu Srbije i Crne Gore i NATO-a i integrisanija regionalna saradnja.\nDoneta su četiri konkretna zaključka:\n1. Iskazano je zajedničko interesovanje za saradnju između zemalja u regionu i NATO-a, s tim što se donekle razlikuju njihovi osobeni pogledi i tumacenja te saradnje. Vrlo bitna činjenica je to da je u regionu ostvaren napredak u diplomatiji, rešenosti za saradnju i nivou informisanosti.\n2. Neophodnost povećanja nivoa informisanosti stanovništva Srbije i Crne Gore o Programu Partnerstva za mir i o tome na koji način se on razlikuje od punopravnog članstva u NATO-u (navedeni su primeri Švajcarske, Austrije i Švedske). Predloženo je da se promotivnom programu pridodaju i dobiti Srbije i Crne Gore od priključenja Programu Partnerstvo za mir, kao i činjenica da priključenje programu ne mora da vodi punopravnom članstvu u NATO-u. Uzete su u obzir lokalne tenzije i trenutna politicka situacija.\n3. Prisutna su različita shvatanja procene napretka. Interesantno je primetiti različite interpretacije dostignutog nivoa reformi u regionu i šta one predstavljaju NATO-u i samim zemljama regiona. Razlike u stavovima su bile očite, ali je primecena i potvrđena stabilna politička situacija kao i ostvaren (i koji tek treba da se ostvari) politički sklad na republičkom nivou i unutar država.\n4. Angažovanje stanovništva sa posebnim naglaskom na omladini. Učešce mladih je pozdravljeno i dalje ohrabrivano od strane svih govornika i učesnika konferencije. Ocenjeno je da buduće generacije, uključujući i buduće političke lidere i ostale, treba da budu više uključene u procese reformi i različitim raspravama kako bi se ostvarilo bolje razumevanje već preduzetih i očekivanih promena u regionu.\nNATO je podržao i ohrabrio regionalnu saradnju i pohvaljene su određene vojne, odbrambene i političke inicijative kao dobar pokazatelj konstruktivne saradnje u regionu.\nZaključke su doneli:\ng-din Troels Sorensen, predsednik YATA ( Organizacije mladih Asocijacije atlantskog sporazuma)\ng-din Boran Pešić, generalni sekretar YATA ( Organizacije mladih Asocijacije atlantskog sporazuma)\ng-djica Nataša Kociš, predsednik Organizacije mladih Atlantskog saveta Ujedinjenog Kraljevstva.\nAtlantski Savet Srbije i Crne Gore oštro osuđuje sve oblike nasilja na Kosovu i Metohiji i apeluje na međunarodnu zajednicu i njihove predstavnike da preduzmu najenergičnjije mere radi uspostavljanja reda i mira. Koristeći dezinformacije nekih kosovskih medija o uzroku nesreće albanske dece kao neposredni povod, radikalni Albanci predvođeni ekstremistima izazvali su nasilje koje je proizvelo šire sukobe na Kosovu i Metohiji, što može destabilizovati ceo zapadni Balkan sa nesagledivim posledicama. Međunarodne snage i njihovi predstavnici u južnoj srpskoj Pokrajini, u skladu sa Rezolucijom 1244 Saveta bezbednosti UN, moraju se odlučno angažovati na smirivanju situacije preduzimanjem svih neophodnih mera i aktivnosti.\nSasvim je jasno da rezolucije, apeli, preporuke i slicno nisu više dovoljne da se zaustavi teror i nasilje nad nealbanskim stanovništvom i njihovom imovinom. Zbog toga, Atlantski savet SCG insistira da predstavnici međunarodne zajednice zauzmu čvrst stav i preduzmu sve neophodne mere protiv onih koji nasilje koriste kao metod borbe za ostvarivanje političkih ciljeva. Neophodno je da se svi odgovorni - organizatori i neposredni izvršioci, ne samo verbalno osude nego identifikuju i izvedu pred lice pravde.\nErupcija nasilja, pokazana mržnja i netolerancija ukazuju na potrebu da međunarodna zajednica, zajedno sa demokratskim snagama Albanaca i vlastima Srbije i Državne zajednice SCG, preispita dosadašnje odluke i rešenja u vezi situacije na Kosovu i Metohiji. Smatramo da je neophodno da se što hitnije srpskom i nealbanskom stanovništvu u Pokrajini obezbedi puna bezbednost, sloboda kretanja, zaštita života i imovine i poštovanje ljudskih prava. To je osnovni preduslov za iznalaženje opšteprihvatljivog rešenja za konačni status Kosova i Metohije.\nTakode, Atlantski savet SCG oštro osuđuje netolerantnost i destruktivne postupke prema pojednicima i verskim objektima na teritoriji Srbije. Ovakvi postupci idu na ruku radikalnim Albancima i ne doprinose smirivanju situacije i pronalaženju mirnog i pravičnog rešenja.


Stoilković: Svetosavlje određuje identitet Srba gdje god da žive | Herceg Televizija Trebinje\nSrbi u Sjevernoj Makedoniji i ove godine će od 25. do 27. januara dostojanstveno obilježiti svoj nacionalni praznik - Dan Svetog Save, jer je Svetosavlje ono što određuje identitet Srba i povezuje ih na svim prostorima na kojima žive, izjavio je Srni predsjednik Demokratske partije Srba u Sjevernoj Makedoniji Ivan Stoilković.\nIvan StoilkovićFoto: RTRS\nStoilković, koji je poslanik u makedonskom Sobranju, naveo je da će Svetosavska akademija ove godine, zbog specifičnih okolnosti usljed epidemije virusa korona, biti održana onlajn, te da očekuje da će se na akademiji obratiti najviši zvaničnici Sjeverne Makedonije i Srbije.\nOn je rekao da će Akademiju, čiji je pokrovitelj treću godinu zaredom predsjednik Srbije, 27. januara prenositi nacionalna televizija, a da se radi na tome da je putem privatnih televizija i eventualno RTRS-a proprate i građani Srbije i Republike Srpske.\nStoilković je dodao da se u okviru obilježavanja snima i dokumentarni film o Svetom Savi, televizijski spot kojim će se najaviti praznik, te dokumentarac sa retrospektivom svih akademija od 2007. godine kada je ustanovljen praznik do danas, a postavljeni su i prigodni bilbordi po gradovima.\nPrema njegovim riječima, prijedlog je da povelja, koju srpska zajednica u Sjevernoj Makedoniji svake godine dodjeljuje zaslužnom pojedincu ili zajednici, pripadne Srpskoj pravoslavnoj crkvi/SPC/.\n- Prošle godine povelju smo dodelili srpskom članu Predsedništva BiH Miloradu Dodiku - podsjetio je Stoilković.\nOn je naglasio da Srbi u Sjevernoj Makedoniji sa posebnim emocijama doživljavaju Republiku Srpsku za koju je srpski narod podnio veliku žrtvu.\n- Republika Srpska je za nas, ne samo institucionalna zaštita za srpski narod u BiH nego je posmatramo kao našu drugu maticu. Tako da mi, posle Beograda, imamo Banjaluku kao naš drugi glavni grad, a nadamo se da ćemo, nakon promena u Crnoj Gori i treću maticu imati u Podgorici - rekao je Stoilković.\nStoilković je naglasio da je teritorija Sjeverne Makedonije jako bitna za srpstvo i da su tamo možda ispisane i najsvjetlije stranice srpske istorije, te je izuzetno važno održavati to srpstvo.\n- Mi ćemo ove godine zajedno obeležiti 15. septembar - Dan srpskog jedinstva, slobode i nacionalne zastave, a taj datum je vezan za Kajmakčalan i proboj Solunskog fronta i oslobođenja Srbije, što nas čini ponosnim - rekao je Stoilković.\nOn je naveo da u Sjevernoj Makedoniji, prema popisu iz 2002. godine koji dio javnosti nikada nije priznao, živi 1,78 odsto Srba.\n- Malo nas je ostalo. Mi smo na neki način na periferiji srpstva, mada je srpstvo kada je riječ o ovoj teritoriji jako interesantno, zato što mi ispod zemlje imamo brojnije srpske gradove nego iznad zemlje i što su brojni životi Srba utkani u ovu državu. Srbi u Severnoj Makedoniji intenzivno osećaju svoj svetosavski identitet i svoje korene i čine sve da ga očuvaju - poručio je Stoilković.


PREMIJERKA: Rijaliti je u Srbiju doneo Đilas a ne Vučić!\nSeptembar 20, 2018 Septembar 20, 2018 ŽURNAL\nPremijerka Srbije Ana Brnabić izjavila je danas da su rijaliti programi stvar nadležnih regulatornih tela, a ne vlade, ali i navela da je rijalitije u Srbiju uveo Dragan Đilas, a ne Željko Mitrović ili Vučić.\nBrnabić je, upitana da prokomentariše stav ministra kulture o dodatnom oporezivanju rijaliti programe, i “prepisku” ministra Vladana Vukosavljevića i vlasnika Pinka Željka Mitrovića, rekla da rijaliti programi nisu specifičnost za Srbiju i da postoje u celom svetu, gde su jako popularni.\n“To je trend koji postoji u svetu. Rijalitije u Srbiju nije uveo Željko Mitrović ili Vučić, nego Dragan Djilas i to preko televizije koja je bila simbol kulture i alternativne scene, B92 i izgradio kuću Velikog brata u Pionirskom parku, gde treba da se bavimo decom i obrazovanjem”, rekla je Brnabić.\nNa pitanje da li to znači da ona ne misli da je ideja o dodatnom oporezivanju dobra, Brnabić je rekla da to nije pitanje za nju, jer nije ni dovoljno stručna, niti ima dovoljno podataka i analiza “za” i “protiv”, da bi takvu odluku donela.\nESPRESO.RS / TANJUG


RTCG - Radio Televizija Crne Gore - Nacionalni javni servis :: Svijet :: EU i SAD pokreću pregovore o trgovinskom sporazumu\nDOGOVOR NAJVEĆIH 13. 02. 2013. 23:59 >> 23:56 0\nEvropska unija i SAD saopštili su da su odlučili da pokrenu pregovore o sveobuhvatnom trgovinskom i investicionom sporazumu koji će doprinijeti unapređenju ekonomskih odnosa preko Atlantika.\nTransatlantski ekonomski odnosi već su najveći u svijetu i EU i SAD zajedno daju gotovo polovinu svjetskog bruto domaćeg proizvoda i pokrivaju trećinu svetske trgovine.\nSAD i EU će započeti interne procedure neophodne za početak pregovora o Transatlantskom trgovinskom i investicionom partnerstvu, navodi se u zajedničkom saopštenju predsjednika SAD Baraka Obame, predsjednika Evropskog savjeta Hermana van Rompeja i predsjednika Evropske komisije Žoze Manuela Baroza.\nIstiče se da trgovina robom i uslugama preko Atlantika vrijedi gotovo 1.000 milijardi dolara i da svakog dana EU i SAD razmijene proizvode i usluge u vrijednosti od gotovo dvije milijarde dolara, što značajno doprinosi rastu i zapošljavanju u obje ekonomije.\nPrema procenama, sporazum o partnerstvu mogao bi do 2027. godine da donese povećanje godišnjeg BDP Evropske unije za 0,5 odsto ili za 86 milijardi eura dok bi BDP SAD mogao da poraste za 0,4 odsto ili 65 milijardi.\nU zajedničkom saopštenju lideri SAD i EU istakli su da budući sporazum ne samo da će omogućiti povećanje trgovine i ulaganja preko Atlantika, već će doprinijeti i unaprjeđenju globalnih pravila koja mogu da ojačaju multilateralni sistem trgovine.


Dodik i Vučić otvorili konzularnu kancelariju Srbije - Televizija K3\nDerventa: SDS uskoro izlazi sa listama i imenom kandidata za načelnika (VIDEO)\nDodik i Vučić otvorili konzularnu kancelariju Srbije\nPredsjednici Republike Srpske i Srbije Milorad Dodik i Aleksandar Vučić otvorili su danas u Trebinju Konzularnu kancelariju Generalnog konzulata Srbije.\nOtvaranju su prisustvovali predsjednik Vlade Srpske Željka Cvijanović, ministar industrije, energetike i rudarstva Petar Đokić, pomoćnik ministra za konzularne poslove Srbije Aca Jovanović, generalni konzul Srbije u BiH Vladimir Nikolić i gradonačelnik Trebinja Luka Petrović.\nNakon otvaranja Konzularne kancelarije Generalnog konzulata Srbije u NJegoševoj ulici, stanovnici Trebinja pozdravili su ih burnim aplauzima.\nDodik i Vučić su ranije danas otvorili i poslovnicu Komercijalne banke.\nDodik, Vučić, Cvijanović, Đokić i Petrović prethodno su obišli Saborni hram Svetog preobraženja Gospodnjeg, gdje ih je dočekao NJegovo presveštenstvo episkop zahumsko-hercegovački i primorski Grigorije koji ih je upoznao o istorijatu ovog hrama.\nOko 16.00 časova predsjednici Srpske i Srbije bi trebalo da se obrate građanima na Trgu slobode u centru grada gdje se očekuje dolazak velikog broja Trebinjaca, kao i rukovodstva i stanovnika opština Istočne i Stare Hercegovine.


Opozicija u BiH: Zabraniti ulaz bez negativnog PCR testa. — 123ru.net\nNaša stranka, jedna od političkih stranaka u Bosni i Hercegovini (BiH) zatražila je 15.marta od Vijeća ministara BiH da zabrani ulazak stranih državljana u Bosnu i Hercegovinu bez negativnog PCR testa ili dokaza o vakcinaciji, kao i da propiše obavjeznu izolaciju za bh. državljane koji ne posjeduju negativan test.\n"Građani Bosne i Hercegovine umiru zbog nedjelovanja Vijeća ministara. Ovo će ne samo osigurati da zaražene osobe ne ulaze u državu, već će također poslati jasnu poruku da konačno i Vijeće ministara BiH shvata ozbiljnost trenutne situacije", stoji u saopćenju Naše stranke.\nIz te partije dodaju da će, ukoliko Vijeće ministara BiH ne donese tražene mjere, sa drugim opozicionim strankama tražiti sazivanje hitne sjednice Predstavničkog doma Parlamentarne skupštine BiH (jednog od dva doma), kao i stalno zasjedanje ovog tijela s ciljem donošenja mjera neophodnih za smanjivanje broja zaraženih u što skorijem roku.\nIz Naše stranke naglašavaju da se teška epidemiološka situacija ne može sanirati na samo jednom nivou vlasti, već da svi trebaju djelovati po uzoru na Kanton Sarajevo, gdje su "stalna zasjedanja, nove mjere i odgovoran odnos bez bilo kakvog politikantstva", zaključili su.\nTokom proteklog dana u Bosni i Hercegovini (BiH) evidentirano je 582 novozaraženih korona virusom, dok su 63 osobe preminule od posljedica zaraze COVID-19, saopšteno je 15. marta.\nU Sarajevu je u toku hitna sjednica Skupštine Kantona Sarajevo na kojoj se raspravlja o trenutnom stanju u bolnicama, ali i novim mjerama.\nZbog velikog broja oboljelih koji su hospitalizovani, direktorica Kliničkog centra Sarajevo (KCUS) Sebija Izetbegović proglasila je vanredno stanje u toj ustanovi.\nPoslanici opozicije u Zastupničkom domu Parlamenta Federacije BiH zatražili su 15. marta vanrednu sjednicu ovog doma na kojoj bi se raspravljalo o pogoršanju epidemiološke situacije u ovom bh. entitetu.\nMUP Srbije: Pretnje piscu Marku Vidojkoviću dolaze iz Austrije


Proslava 800 godina samostalnosti Srpske Pravoslavne Crkve u Eparhiji mileševskoj - PRIJEPOLJE ONLINE\nProslava 800 godina samostalnosti Srpske Pravoslavne Crkve u Eparhiji mileševskoj\nPrijepolje – Eparhija mileševska obeležiće 800. rođendan SPC na čitavom svom prostoru, raznim svečanostima, najavio je Episkop mileševski Atanasije.\nOn je istakao da će se u danima koji su pred nama 25, 26, i 27. oktobra ovaj veliki jubilej obeležiti nizom svečanosti u manastiru Mileševa, Prijepolju, Pribojskoj banji, Priboju i Pljevljima.\nPrema njegovim rečima osamstoti rođendan SPC u biće spojen sa domaćim svečanostima.\n“Tako ćemo slaviti ktitorsku slavu manastira Svetog kralja Vladislava koju nismo dovoljno proslavili zbog žičkih događanja, ali ćemo slavlje upotpuniti sada. Obeležićemo takođe i 10 godina postojanja i delovanja crkvenog gradskog hora “Sveti knez Lazar” iz Priboja”, kazao je vladika mileševski.\n“Počećemo molitvom 25. oktobra u manastiru Mileševi, večernjim bogosluženjem u 17 časova, a uveče u 19 časova u prijepoljskom Domu kulture biće održan koncert umetničkog ansambla Ministarstva odbrane ’Stanislav Binički’. Sutradan 26. oktobra služiće se Božanska liturgija koja je najznačajniji deo našeg okupljanja i koja će biti služena u manastiru Mileševa sa početkom u devet sati, očekuje se služenje više arhijereja SPC. Posle liturgije biće održana svečana akademija, a potom će biti izvršen čin osvećenja zemljišta na kome će biti izgrađen mileševski Svetosavski dom i potom sledi trpeza ljubavi. Potom u 17 časova prelazimo u manastir Svetog Nikolaja u Pribojskoj banji gde će se služiti praznično večernje. U 19 časova u Priboju će početi festival horske muzike na kojem će učestvovati brojni horovi, među kojima će biti i Prvo pevačko društvo iz Beograda. Na dan Svete Petke prelazimo u drugi deo eparhije u Pljevlja gde će u hramu posvećenom ovoj svetiteljki biti služena Božanska liturgija, a nakon toga sledi svečana litija, veče je predviđeno za održavanje svečane akademije”, zaključio je Episkop mileševski Atanasije.\nThe post Proslava 800 godina samostalnosti Srpske Pravoslavne Crkve u Eparhiji mileševskoj appeared first on PPmedia.


Nole, međutim, nije izričito kazao koji će to turnir biti prvi za njega u Australiji (da li Brizbejn ili Australijski open), a tamošnji mediji su već počeli da spekulišu o tome da bi to mogao da bude Brizbejn.\nIpak, postavlja se pitanje da li turnir, na kojem su učešće potvrdili Rafael Nadal i Endi Marej, ima sredstava da dovede trećeg člana velike četvorke. Za to vreme, Rodžer Federer igraće na Hopman kupu.\nTurnir u Brizbejnu na programu je od 1. do 8. januara 2018. i igra se za nagradni fond od 437.380 dolara, a titulu brani Bugarin Grigor Dimitrov.\nUkoliko pak, odluči, da sezonu započne negde van Australije, moći će da bira između Dohe i Čenaja. U Kataru je aktuelni šampioni i sigurno je da će organizatori tog turnira pokušati i četvrtu godinu zaredom da dovedu Đokovića na ovaj događaj.


Eksperiment u Nemačkoj– bezuslovni prihod od 1.200 evra mesečno\nU Nemačkoj će kao eksperiment, počev od 1. juna, pa u naredne tri godine, grupa odabranih Nemaca primati mesečno 1.200 evra kao bezuslovni dohodak, a projekat će pratiti naučnici.\nZa pilot projekat čiji je cilj da se istraže efekti bezuslovnog osnovnog dohotka, prijavilo se više od dva miliona ljudi, od kojih je odabrano njih 122 da primaju minimalac od 1.200 evra, za koji smeju da rade šta i koliko žele, piše Deutche Welle (DW).\nOni nemaju nikakve obaveze prema finansijerima projekta, izuzev što „moraju da popune sedam onlajn-upitnika u roku od tri godine koliko traje studija“, navodi se na veb-stranici projekta. Dodatnih 1.380 ljudi koji su izabrani nasumično takođe ispunjava upitnike na svakih šest meseci, ali oni ne primaju osnovni prihod, već samo naknadu za vreme utrošeno na popunjavanje tih obrazaca.\nNovac za projekat, koji je pokrenulo neprofitno udruženje u Berlinu, obezbedilo je oko 150.000 privatnih donatora, a oni koji ga u naredne tri godine dobijaju neće morati da prijave porez. To je poklonjen novac u visini od 43.200 evra po učesniku, ukupno oko 5,2 miliona evra.\nProjekat je pokrenulo neprofitno udruženje “Moj osnovni dohodak” iz Berlina s ciljem naučnog ispitivanja uverenja da bi bezuslovna isplata novca svim građanima rešila mnoge probleme današnjeg društva. Oni smatraju da ljudi postaju slobodniji, kreativniji i srećniji, ako se oslobode pritiska da moraju da zarade dovoljno novca za preživljavanje.\nŠef studije Jirgen Šup, sa Nemačkog instituta za ekonomska istraživanja, kaže da će naučnici ispitivati na šta će ljudi trošiti taj novac, hoće li praviti finansijske rezerve, kao i hoće li postati socijalno angažovaniji. Šef studije je izrazio nadu da bi se kroz ovaj eksperiment došlo i do odgovora koji su posebno važni za protivnike osnovne plate, a to je da li će ovi uslovi pokrenuti inovativnost i preduzetništvo, pošto je poznato da mnogi poznati preduzetnici od Bila Gejtsa, preko Marka Zukerberga ili Džefa Bezosa, nisu imali egzistencijalne strahove kada su pokretali svoje poslove.\nKritičari smatraju da je to “utopija levičara koji fantaziraju i koje žele da lenčare na štetu zajednice”, uz argument da ograničenje na tri godine ne dozvoljava donošenje zaključaka o tome kako se ljudi ponašaju, ako im se stalno uplaćuje osnovica plate.\nI do sada je bilo pokušaja da se sazna više o efektima osnovnog dohotka. Rezultati jedne slične studije u Finskoj na kraju nisu bili najjasniji. U Kanadi su političari prevremeno okončali takvu studiju iz finansijskih razloga, dok i za ovaj eksperiment u Nemačkoj nedostaje politička podrška, navodi DW. Nakon okončanja prve trogodišnje faze projekta, biće pokrenute još dve studije u kojima će se naučno ispitati mogućnosti finansiranja.


Destabilizacijom BiH Moskva se kusura sa zapadom zbog istoka Evrope – Magazin Plus\nHome/-TopSLIDE/Destabilizacijom BiH Moskva se kusura sa zapadom zbog istoka Evrope\nRUSKA ČIZMA ILI BALETANKA: Destabilizacijom BiH Moskva se kusura sa zapadom zbog istoka Evrope\nDodikovo mahanje ruskom podrškom više je upućeno gledaocima u RS u prajm tajmu, posebno u situaciji započetih dezintegracionih procesa u BiH. I tu vjerovatno nije kraj performansima – ne treba zaboraviti da je Dodik pretprošle godine potpisao ANP, koji države pretendenti za članstvo u NATO podnose ovom najvećem svjetskom vojno-političkom savezuAutor\nMaja BJELAJAC – inforadar.ba\nNedavni potez Rusije u Savjetu bezbjednosti UN-a kojim je Moskva izdejstvovala da se visoki predstavnik za BiH ne obrati UN-u u zamjenu za usvajanje rezolucije o produženju mandata EUFOR-a, na dnevni red ponovo je stavio ulogu Ruske Federacije u produbljivanju postojeće političke krize u Bosni i Hercegovini.\nTaj potez, iako nije proizveo nikakve formalno-pravne konsekvence, poslao je vrlo artikulisanu političku poruku kada je riječ o zainteresovanosti međunarodne zajednice za stanje u BiH. Popustivši pod ruskim pritiskom, zapadne države pokazale su da stanje u Bosni i Hercegovini ne smatraju dovoljno alarmantnim makar se iz Republike Srpske posljednjih mjeseci uporno najavljuje vraćanje nekoliko entitetskih nadležnosti – što bi vodilo dezintegrisanju države a, prema neki ocjenama, i totalnoj radikalizaciji odnosa unutar BiH.\nMOSKVA NE MOŽE DA ZAUSTAVI PUT BIH U NATO\nOsokoljen takvim stanjem, član Predsjedništva BiH Milorad Dodik nastavlja u pravcu dezintegracije, istovremeno ponavljajući da sukob u BiH nikome nije cilj. Ali veliki broj građana jednako tako pamti “mirovne poruke” koje su stizale od strane nacionalnih vođa pred sami početak prethodnog rata u Bosni i Hercegovini.\nStoga se postavlja ključno pitanje: da li bi Dodik “divljao” do ove mjere da nema konkretnu podršku Moskve?\nPotpuno je, međutim, drugo pitanje da li Ruska Federacija podršku Dodiku i dezintegrativnim procesima u BiH prikazuje sve neskrivenije upravo kako bi, zaokupljujući SAD i zapad bosanskim “buretom baruta”, oslobodila manevarski prostor za ono što je njihov strateški interes, a to je prevashodno Ukrajina i nekoliko država i regija u tom pojasu istočne Evrope.\nU više gradova Evrope, kao u Frankfurtu (na fotografiji), Ukrajinci protstovali zbog ruske agresije (Photo: Tomislav Miletic/PIXSELL)\nAnalitičari smatraju da, birajući između mogućeg opstruiranja puta BiH u NATO, što je također ruski interes, i ovladavanja svim vojno-političkim procesima i operacijama na istoku Evrope, za zvaničnu Moskvu nema dvojbe: državni strateški cilj je osigurati ”komšiluk” i proširiti uticaj što je moguće više prema centralnoj Evropi i dalje. Pogotovo jer je Moskva svjesna da će teško moći zaustaviti put BiH u NATO ako znamo da su sve države u okruženju članice Atlanskog saveza, izuzimajući Srbiju čiji predsjednik i dalje igra dvostruku igru između Rusije i zapada.\nAko je suditi prema Dodikovim riječima, ali i nekim drugim pokazateljima, Republika Srpska ima neku vrstu “partnerskog pokroviteljstva” od strane Rusije, koje se manifestuje na političkom, ekonomskom i kulturnom planu, dok je vojni aspekt za širu javnost totalna nepoznanica.\n“Zahvalni smo Ruskoj Federaciji za angažman u BiH, putem njene ambasade, ali i za sve ono što je spremna da učini u Savjetu bezbjednosti UN prihvatajući izvještaje Republike Srpske, koji se potpuno razlikuju od onog što piše visoki predstavnik u BiH, te informišući svijet o tome”, rekao je Dodik nedavno, prilikom posjete mjestu na kojem se u Banjaluci gradi srpsko-ruski hram.\nIzjave ruskih diplomata mahom su usmjerene podršci zvaničnoj politici Republike Srpske makar ponekad sadrže i jedno “ali” koje Dodik redovno propušta spomenuti.\nTako je ambasador Ruske Federacije u BiH Igor Kalabuhov izjavio da ne vidi nikakav problem u ideji Milorada Dodika o samostalnoj Republici Srpskoj, ali u okviru BiH, naglasivši da će je Rusija podržati “ako do njene realizacije dođe – u dijalogu”. On je rekao da u razgovorima za rješenje krize u BiH zagovara da sve odluke moraju biti donesene u komunikaciji između entiteta, koji sami moraju da se opredijele kako da nađu najoptimalniji put za izlaz iz sadašnje situacije.\nProfesor međunarodnih odnosa s Regent’s Univerziteta u Londonu Neven Anđelić ističe da su prioriteti Moskve, na strateškom planu, sasvim drugačiji, odnosno da u konstelaciji odnosa svjetskih sila BiH za Rusiju služi na neki način za potkusurivanje.\nAnđelić: Na Balkanu Rusija nikada nije bila direktno predugo prisutna, iako je uvijek iskazivala interes\n“Ruski interesi su prvenstveno u istočnoj Evropi – Ukrajina, Moldavija, Bjelorusija, to je taj dio koji je nekada bio zajedničko susjedstvo između EU i Rusije, međutim, od pogoršanja odnosa to više nije i tu je borba za prevlast. Drugi prioritet Moskve je u Kavkazu, tu imamo nekoliko sukoba, prvenstveno u Gruziji, i secesionističke pokrete, kao i rat između Azerbejdžana i Armenije. Tu se pojavljuje i Turska, sa sličnim modelom vlasti koji se uzajamno razumiju i, otprilike, neki je dogovor postignut. Imamo donekle, iako se to ponovo razbuktava, promjenu odnosa oko Nagorno Karabaha. Dakle, na Balkanu Rusija nikada nije bila direktno predugo prisutna. Uvijek je iskazivala interes, ali mislim da je to neka varalica – da se zapad ima gdje zabaviti dok im se u onim glavnim regijama, gdje je Rusija zaista zainteresovana, istočna Evropa i Kavkaz, oslobađa više prostora”, kaže Anđelić.\nPremda među analitičarima i boljim poznavaocima međunarodnih prilika mahom preovladava mišljenje da je BiH nevažna u krupnim geostrateškim nadigravanjima Rusije i zapada, činjenica je da je Moskva izlazila u susret vlastima RS kad god je trebalo izazvati politički haos i dodatno destabilizirati Bosnu i Hercegovinu.\nPodsjetićemo na slučaj kada je Rusija prije šest godina blokirala usvajanje britanske Rezolucije Savjeta bezbjednosti UN o Srebrenici kojom se osuđuje genocid, a koju su podržale SAD i zemlje Evropske unije.\nIli pak na direktnu prijetnju Ambasade Rusije u BiH da će, “ukoliko BiH nastavi sa praktičnim približavanjem NATO-u Rusija reagovati na taj ‘neprijateljski korak’”.\nMOSKVA PREKO RS OPSTRUIRA ZAPAD\nRuska novinarka Julija Petrovskaja u kolumni za Al Jazeeru (https://bit.ly/3oY2K2C) navodi da Moskvu zanima tek opstrukcija zapadne agende na Balkanu. Premda je doprinjela propagandnoj Dodikovoj pobjedi rušenjem kredibiliteta visokog predstavnika u Savjetu bezbjednosti UN, Rusija, navodi Petrovskaja, nije u poziciji da nameće svoje odluke.\n“Rusija finansira nekoliko medija, ali nema svoju vojnu komponentu na udaljenom Balkanu gde je ključan uticaj NATO-a i EU. A da ne govorimo da bi svaki pokušaj potkopavanja napora SAD-a i NATO-a u regionu rezultirao dodatnim sankcijama”, piše ruska novinarka.\nOna iznosi i zapažanja da glavni mediji u Rusiji nisu posvetili mnogo pažnje trenutnoj bosanskoj krizi. Za Milorada Dodika ističe da “najveće simpatije” uživa na “konzervativnim nacionalističkim sajtovima koji objavljuju izveštaje s antimuslimanskim i antizapadnim naglaskom”.\nI dok Radio-televizija Republike Srpske, uz prateće prododikovske medije, na sva zvona udara i najminimalniju manifestaciju ruske pažnje prema RS, sve ozbiljnije analize govore da, geostrateški, Bosna i Hercegovina i entitet Republika Srpska nemaju posebnog značaja za Rusiju. Međutim, direktnim pomaganjem u destabilizaciji Bosne i Hercegovine preko separatističkih aktivnosti Milorada Dodika zvanična Moskva želi da veže pažnju zapada za Balkan kako bi oslobodila više prostora na istoku Evrope u neposrednom komšiluku, s čim se slaže i profesor Anđelić.\nOn podsjeća da su Moskvi važni gasovodi kroz Kavkaz i Sjeverni tok 2, da dominira Bjelorusijom, da utječe ili destabilizira Ukrajinu i da u Moldaviji ostane status quo. U Kavkazu, kaže Anđelić, interes je da se zadrži prošlogodišnji dogovor gdje su Turska i Rusija otprilike podijelile nadležnosti i uticaje.\nInfografika: Područja Ukrajine koje su Rusija faktički anektirala preko separatističkih snaga\nUzevši sve činjenice u obzir, Dodikovo mahanje ruskom podrškom stoga je više upućeno gledaocima u RS u prajm tajmu, posebno u situaciji započetih dezintegracionih procesa u BiH. I tu vjerovatno nije kraj performansima; ne treba zaboraviti da je Dodik prošle godine potpisao ANP (Godišnji nacionalni plan reformi), koje države-pretendenti za članstvo u NATO podnose godišnje ovom najvećem svjetskom vojno-političkom savezu.\n“Dodik modifikuje svoje politike i u jednom momentu je pristao na evroatlanske integracije. Kasnije je vjerovatno bilo sugerisano iz Beograda da nije vrijeme za to, da se možda može nešto bolji dogovor ispregovarati”, kaže Anđelić.\nUzimajući u obzir sve navedeno, on smatra da je Dodikov posljednji politički egzibicionizam vjerovatno “proba dokle je moguće ići”.\n“Saznali su otprilike da secesija neće biti moguća i sada je to preorjentisanje na koji način mogu izvući što više sopstvene koristi. I osigurati se, svakako, od uvođenja u praksu vladavine prava, ljudskih prava i istinske demokratije u BiH”, zaključuje ovaj profesor međunarodnih odnosa.


U toku projekat Čista Srbija | TV KANAL 9 NOVI SAD\nNaslovna EMISIJE U toku projekat Čista Srbija\nVIDEO K9: Projekat „Čista Srbija“ koji se tiče izgradnje komunalne kanalizacione infrastrukture je u toku, a danas su u Beogradu potpisani Relevantni aneksi sa gradovima i opštinama koji su u prvoj fazi realizacije ovog projekta.\nPotpisivanju Relevantnih aneksa sa Gradovima i Opštinama koji su u prvoj fazi realizacije projekta „Čista Srbija“, a koji se tiče izgradnje komunalne kanalizacione infrastrukture prisustvovao je i gradonačelnik Novog Sada, Miloš Vučević.\nMinistar građevinarstva, saobraćaja i infrastrukture Republike Srbije Tomislav Momirović je naglasio da je vrednost potpisanih aneksa 336 miliona evra, da će taj novac biti uložen u 26 postrojenja za prečišćavanje otpadnih voda i da će biti izgrađeno 700 kilometara potpuno nove kanalizacione mreže u 14 opština i gradova.\nPodsećamo, u februaru ove godine su ministar građevinarstva, saobraćaja i infrastrukture Republike Srbije Tomislav Momirović i direktor „China Road and brige corporation“ Džang Sjaojuen potpisali su ugovore o projektovanju i izvođenju radova na izgradnji komunalne infrastrukture.\nTi ugovori omogućavaju stvaranje uslova da veliki broj opština i gradova u Srbiji reši svoje decenijske probleme u vezi sa prečišćavanjem otpadnih voda i odlaganjem i tretmanom čvrstog otpada.\nPrethodni tekstParastos žrtvama “Oluje” na Banstolu\nSledeći tekstUskoro radovi u Ulici Braće Krkljuš


NATO spremio odgovor — šta će Rusija uraditi - 26.06.2019, Sputnik Srbija\nZemlje-članice NATO-a dogovorile su se o paketu političkih i vojnih mera u slučaju raskida Sporazuma o likvidaciji raketa kratkog i srednjeg dometa; one mogu... 26.06.2019, Sputnik Srbija\nrusija, svet, vesti, jens stoltenberg, nato, vojska i naoružanje\n20:52 26.06.2019 (Osveženo: 01:41 26.08.2021)\nZemlje-članice NATO-a dogovorile su se o paketu političkih i vojnih mera u slučaju raskida Sporazuma o likvidaciji raketa kratkog i srednjeg dometa; one mogu uključivati vežbe, akcije u obaveštajnoj oblasti, protivraketne odbrane i konvencionalno oružje, izjavio je generalni sekretar Alijanse Jens Stoltenberg.\n„Ministri su danas odlučili da će NATO odgovoriti ako se Rusija ne vrati ispunjenju sporazuma. NATO će se pridržavati uravnoteženog i odbrambenog pristupa svemu što radimo. Ministri su danas potvrdili da nemamo nameru da raspoređujemo nove nuklearne kopnene rakete u Evropi. Odgovaraćemo recipročno“, naglasio je Stoltenberg nakon prve radne sednice ministarskog saveta.\nIstovremeno, NATO „mora da održava efikasno obuzdavanje“.\n„Stoga su ministri NATO-a takođe razmotrili potencijalne mere, kao što su program vojnih vežbi i obaveštavanje“, rekao je generalni sekretar, ne precizirajući o čemu se konkretno radi.\n„Mi takođe razmatramo i našu vazdušnu i protivraketnu odbranu i mogućnosti u oblasti konvencionalnog oružja“, dodao je on.\nPrema njegovim rečima, NATO takođe namerava da obezbedi „očuvanje i efikasnost svog nuklearnog obuzdavanja“.\nAmerički predsednik Donald Tramp ranije je saopštio da Vašington 2. februara počinje proceduru za povlačenje iz Sporazuma o likvidaciji raketa. Američki državni sekretar Majk Pompeo izjavio je tim povodom da će sporazum biti raskinut, ako se Rusija, u roku od šest meseci, ne vrati na potpuno i proverljivo poštovanje Sporazuma.\nPredsednik Rusije Vladimir Putin je na to izjavio da će Rusija recipročno odgovoriti na odluku SAD o povlačenju iz Sporazuma i takođe obustaviti učešće u Sporazumu. On je rekao i da Moskva neće dopustiti da bude uvučena u skupu trku u naoružanju. Pri tome je Putin dodao da svi predlozi Rusije o razoružanju „ostaju na stolu, a vrata ostaju otvorena“, ali je i naredio da ruski zvaničnici ne iniciraju nikakve pregovore o tom pitanju. Ruski lider je 4. marta potpisao ukaz po kome Rusija prekida ispunjavanje Sporazuma o likvidaciji raketa srednjeg i kratkog dometa.\n„Rusija bi mogla da se vrati na implementaciju Sporazuma o likvidaciji raketa srednjeg i kratkog dometa, ako Vašington preduzme sličan korak“, rekao je ranije zamenik ministra spoljnih poslova Rusije Sergej Rjabkov.


Trubači Paraćin 063 700 96 84 - PARAĆINSKI TRUBAČI\nTrubači Paraćin cenovnik trubača za svadbe, veridbe, krštenja, rođenja, rođendane, proslave, punoletstva, mature.\nNajbolji trubači paraćin cene trubača vašem budžetu, ako zahtevate naš trubački orkestar za vaše zadovoljstvo onda nas možete lako pronaći Trubaci Paracin i mi ćemo vam izaći u rezultatima pretrage. Obratite pažnju na našem tržištu, ima nas dosta na netu al ko naš trubački orkestar nećete naći! Naj kvalitetne cene trubača i po vrlo povoljnim cenama od 50 do 100 EU.\nTrubači Paraćin orkestar Balkan Brass\nNaš repertoar pesama je širok spektar mogućnostima da možete sami izabrati vašu omiljenu pesmu, Trubači Paraćin su uvek spremni na vašem odazivaju. Imate mogućnost da sami možete izabrati vaše pesme i poslati nam kako bih obezbedili vaše zadovoljstvo, odnosno od cene koju vi nudite nama. Naše cene se razlikuju od vašeg vremena i zahtevima, ako imate neki poseban akcenat za vaše slavlje malo drugačije zahtevate od drugih onda vam je cena znatno povećana.


Kompanija British American Tobacco (BAT) donirala je vrednu medicinsku opremu Gradskom štabu za vanredne situacije u Vranju, koja će dalje biti preusmerena zdravstvenim ustanovama koje su na prvoj liniji borbe protiv epidemije virusa COVID – 19.\nOvim potezom BAT je još jednom potvrdio status odgovornog odnosa prema zajednici i lokalnoj samoupravi u kojoj posluje.\nU okviru donacije za zdravstvene ustanove koje su deo kovid sistema obezbeđena su medicinska sredstva koja će doprineti značajnom povećanju kvaliteta zdravstvene zaštite, u vidu pulsnih oksimetara, bezkontaktnih termometara, zaštitne opreme za medicinsko osoblje i drugih.\n“Kao predstavnici kompanije kojoj su prosperitet i uslovi zdravstvene zaštite veoma visoko na lestvici prioriteta, izuzetno smo zadovoljni što smo u mogućnosti da odgovorimo na ono što je trenutno najpotrebnije zdravstvenom sistemu u Vranju.\nBudući da je to grad u kojem naša fabrika godinama uspešno posluje, ova donacija je najmanje što smo mogli da učinimo u znak zahvalnosti zdravstvenim radnicima i lokalnoj samoupravi na posvećenosti u zaštiti zdravlja stanovništva”, istakao je Milorad Krstikeski, direktor kompanije BAT za Srbiju i Crnu Goru.\nKao jedan od začetnika principa društveno-odgovornog poslovanja u Srbiji, kompanija BAT je, osim pomenute donacije, tokom celokupnog trajanja epidemije virusa korona pružala podršku zdravstvenom i socijalnom sistemu Srbije, a takva praksa ostaće opredeljenje kompanije i u budućnosti.\nOsvetljen spomenik na Neskovom vrhu kod Dimitrovgrada zahvaljujuci Bugarskoj pomoci 23 09 2020\nOdrzano takmicenje Izadji mi na teglu u Dimitrovgradu 21 09 2020\nGradonačelnik Pirota Vladan Vasić obišao radove na asfaltiranju puta kod Sukova 21 09 2020


Olimpijske igre i dalje neizvesno\nNaslovna Ostali sportovi Olimpijske igre i dalje neizvesno\nDatum Letnjih Olimpijskih igara odavno je poznat, ali se i dalje polemiše da li će se na leto 2021. godine takmičiti u Tokiju.\nMeđunarodni olimpijski komitet je optimističan, iako na poslednjem zasedanju Upravnog odbora čiji je cilj bio razrešenje situacije, odluka nije doneta.\nStanje sa korona virusom u Japanu nije na nivou drugih zemalja, ali postoji strah da se ipak virus ne proširi.\n-Optimisti smo – broj dnevnih slučajeva koronavirusa u Japanu biće mnogo niži u vreme održavanja igara nego tokom ovih mračnih meseci, a rizik od prenošenja biće drastično umanjen. Takođe imamo poverenja u sistem testiranja, koji će omogućiti bezbedno održavanje Igara-, navodi se u saoštenju Međunarodnog paraolimpijskog komiteta.\nKako piše BBC, vakcina je ključna za održavanje Igara, iako se mnogi učesnici neće vakcinisati. MOK i MPK su naveli da sportisti ne spadaju u rizične grupe, te da ne trebaju biti na listi prioriteta.\nInsistiranje da se Igre održe treba videti i u tome da su tri četvrtine prihoda MOK-a od TV prava, te u tome i leži izjavu predsednika Komiteta Tomasa Baha, koji uverava medije da nema opasnosti da se Igre ne održe.\nItalijani izbegli “ruski” scenario\nPrethodni tekstZvezda u Turskoj ekspresno rešila problem koji je snašao\nSledeći tekstŠved kao u najboljim danima, ali Bajern nakon drame bolji od Himkija, Feneru sedma u nizu\nFlaki 27 januara, 2021 At 13:45\nJa kao veliki ljubitelj sporta iskreno se nadam.da ce se Olimpijske igre odrzati.Mislim da sport kao i sve ne bi smelo toliko da trpi zbog svega sto se desava u svetu.\nOrigosaki 27 januara, 2021 At 13:43\nSve su glasniji japanci u negodovanju OI, tako da može vrlo lako da se desi da se opet otkažu a i sutuacija oko korone govori u prilog tome.\nMORI:”Bićemo primer kako treba da se organizuje sportski događaj u vremenu...\nĐorđe Jokić - 13 oktobra, 2020 3\nZa pola milijarde dolara Mahoms mora nešto i da žrtvuje\nĐorđe Jokić - 8 jula, 2020 6


TEŠKE KLINIČKE SLIKE MLADIH: U Srpskoj se u poslednje vreme u bolnice javljaju mlađi ljudi zaraženi kovidom 19 | Novosti.RS\nOd kraja februara i početkom marta očekuje nas novi talas pandemije i povećanje broja obolelih, izjavio je generalni direktor UKC RS, Vlado Đajić.\nOn je rekao da su druženja tokom proteklih praznika dovela do većeg broja zaraženih, te da je na UKC svakodnevno više od 100 pacijenata na pregledima, a na lečenju se zadrži 20, 30, nekad i više.\n- Pandemija nije stala, a upozorenja najrelevantnijih svetskih stručnjaka govore da dolazi novi talas pandemije krajem februara i u martu i svi se moramo spremiti za takvo nešto - napomenuo je Đajić.\nLANI PREGLEDANO 15.000 LJUDI\nVLADO Đajić je naveo da je tokom prošle godine u UKC pregledano oko 15.000 pacijenata koji su bili pozitivni na kovid 19, dok je oko 3.000 zadržano na lečenju.\n- Moram da pohvalim da je procenat preživljavanja pacijenata hospitalizovanih od kovida 19 na svetskom nivou, naročito kod onih koji su bili na respiratoru, gde je preživljavanje bilo iznad 40 odsto - istakao je Đajić.\nKao veoma bitno Đajić je naveo da građani ostanu posvećeni poštovanju mera, da nose maske, drže distancu, a socijalne kontakte svedu na minimum.\n- Ono što nas zabrinjava jeste da su ovo sada teške kliničke slike, i da dolaze mladi pacijenti koji teško obole - naglasio je Đajić.\nOn je naveo da i dalje ima mnogobrojnih primera u Republici Srpskoj gde izostaje odgovornost pojedinaca, da su ugostiteljski objekti puni gostiju bez maski, i da je na takvim mestima širenje virusa neminovno.\n- To je razočaranje za zdravstvene radnike, koji ulažu ogromne napore u borbi protiv pandemije i koje svakodnevno pri dolasku na posao dočekuju pune čekaonice zaraženih pacijanata - dodao je Đajić i pozvao građane da se odazovu vakcinaciji čim vakcina protiv virusa korona stigne u RS.\nRepublika Srpska virus korona pacijenti UKC RS


aida-srbija - AIDA kurs za ronioca na dah sa 3 zvezde\nAIDA kurs za ronioca na dah sa 3 zvezde\nU organizaciji AIDA Srbija, 9. i 10. avgusta 2009. godine održan je kurs za AIDA ronioca na dah sa 3 zvezde (AIDA Freediver***). Kurs je održao AIDA instruktor Andres Pap, a polaznici su bili:\nTeorijski deo kursa održan je 9. avgusta u Beogradu, u prostorijama AIDA Srbija, a praktični deo narednog dana, na Rgotskom jezeru, u okolini Zaječara. Polaznici su uspešno usvojili teorijska znanja i praktične veštine, predviđene za ovaj nivo sertifikacije.\nMeđutim, u realizaciji obuke na otvorenoj vodi pojavio se jedan problem: suprotno informacijama koje su se mogle dobiti o Rgotskom jezeru (prozračna, topla voda, maksimalna dubina preko 40m), pokazalo se da maksimalna dubina ne prelazi 15m, što je onemogućilo izvođenje zarona na 24m u disciplini konstantni balast, takođe predviđenog ispitom. S obzirom na to da Darija Subotin i Uroš Kojić imaju zvanične rezultate na AIDA takmičenjima koji prevazilaze pomenutu dubinu, ovi rezultati su im priznati i stekli su zvanje ronioca na dah sa 3 zvezde. Radomir N. Saičić i Goran Pejčić će svoje ronilačke sposobnosti tek morati da dokažu pred AIDA sudijama, na lokaciji koja ima veću dubinu, što bi trebalo da bude ovog leta u Dahabu (Egipat).\nPolaznici kursa su imali priliku da upoznaju neke specifičnosti ronjenja na dah u jezeru: termoklimu na 7m dubine, gde temperatura trenutno pada sa prijatnih 27oC na daleko manje prijatnih 12oC, zatim ronjenje u potpunom mraku koji vlada na dubini većoj od 9m i slično. O sigurnosti polaznika kursa, pored instruktora Papa, brinuo je i Ernest Kloze, skuba ronioc i vlasnik ronilačkog kluba "Posejdon" iz Bečeja.


Dobro pogledajte svoju kosu: Ako primetite ovo, male su šanse da dobijete rak!\nRevolucionarno otkriće naučnika\nOvakvu karakteristiku imaju samo oni ljudi sa takozvanim "polarizovanim genima"\nMedicina 18.06.2016. - 20:22h Autor: dnevno.hr\nKoliko ste se do sada puta iznervirali zbog onog jednog čuperka koji, kada se češljate, uvek ide u svoju stranu i jednostavno ne možete ništa s njim? Taj čuperak je, ako je suditi po najnovijem istraživanju, vaš "anđeo čuvar".\nNaučnici su pronašli izvesnu povezanost između ovih "nemirnih čuperaka" i genetske predispozicije koja štiti organizam od raka. Naime, takve čuperke imaju samo oni ljudi koji imaju takozvane "polarizovane gene".\nProtein koji sprečava rak je deo velike porodice proteina koji kontrolišu deljenje ćelija, replikaciju DNK i samouništenje ćelija. Taj protein su naučnici davali insektima da bi ispitivali antikarcinogena svojstva i primetili su čudnu pojavu – nemirne čuperke, piše nature.com.\nIstraživači pretpostavljaju da nemirni čuperci kod ljudi imaju slične uzroke, pa bi to moglo da predstavlja revolucionarno otkriće ako se potvrdi. Zato, svaki put kad ne budete mogli da napravite frizuru kakvu hoćete, setite se da vas to vaši geni štite od raka. Buduća istraživanja biće sprovedena s ciljem da se ovaj fenomen iskoristi u svrhu pravljenja boljih i efikasnijih hemioterapija.


RTS :: Protest radnika u Beogradu\nDruštvo Protest radnika u Beogradu\nProtest radnika u Beogradu\nponedeljak, 18. feb 2013, 19:46 -> 20:13\nTražeći da se ispita uloga državnih institucija u spornim privatizacijama više desetina radnika i zemljoradnika protestovalo u centru Beograda.\nViše desetina radnika i zemljoradnika okupljenih oko Pokreta za slobodu, protestovalo je u centru Beograda tražeći da se ispita uloga državnih institucija u spornim privatizacijama.\nProtest je počeo ispred Agencije za privatizaciju odakle se grupa uputila ka Skupštini Srbije i Predsedništvu gde su predstavnici Pokreta predali zahtev.\nUčesnici protesta su ocenili da Vlada Srbije u borbi protiv korupcije ignoriše odgovornost nadležnih državnih institucija.\nPredstavnik Pokreta Milenko Srećković rekao je da nezadovoljni građani traže da se utvrdi odgovornost Agencije za privatizaciju kao i nadležnih institucija koje su omogućile privatizacionu pljačku.\nPrema njegovim rečima, u skladu s tim Pokret traži ukidanje Agencije, koja je, neispunjavajući svoje obaveze ili ih ispunjavajući selektivno i nepravilno, doprinela propasti mnogih preduzeća.\n"Od 2.284 privatizovanih firmi 1.070 njih završilo je u stečaju, dok je od 664 raskida kupoprodajnih ugovora većina njih usledila tek pošto su se preduzeća našla na rubu propasti", rekao je Srećković.\nnema ih vise.gde su???\nvise desetina radnika,mnogo je bilo ,kao da nije bilo i zbog cega nije bilo ?ja mislio nekoliko stotina hiljada je bilo.\n(ponedeljak, 18. feb 2013, 20:22)\nRecite i to\nda su mnoge firme kupljene upravo kapitalom iz EU a zato su i kupljne za tri dinara da bi nestale jer tako nestaje proizvodni kapacitet zemlje i sve se mora kupovati bas u EU skupo ili jeftino sve jedno je.A to u isto vreme stvalja zemlju i privredu u direktnu zavisnost od EU.\n(ponedeljak, 18. feb 2013, 20:04)\nStudenti iz Novog Sada [neregistrovani]\nPuna podrška radnicima\ni njihovim zahtevima. Hoćemo socijalno pravednu Srbiju! Hoćemo ulaganja u besplatno zdravstvo, besplatno obrazovanje i radna mesta umesto totalne destrukcije srpske privrede i preduzeća i sveopšte pljačke preko narodne grbače! Dosta je tolerancije prema neodgovornim birokratama i institucijama!


Atlas grupa: Ministru Simoviću važniji stan u Beogradu od domaćih fabrika – Borba\nMinistru poljoprivrede Milutinu Simoviću važniji je stan u Beogradu dobijen na poklon od proizvođača voda iz Srbije, nego podrška domaćim fabrikama, saopšteno je iz Atlas grupe.\n„Lijepo je što je ministar Simović posjetio fabriku vode Lipovo. Dobro se sjetio da razgovara sa radnicima. Nije lijepo što je to uradio tek nakon što je ta fabrika obustavila proizvodnju. Za 10 godina postojanja fabrike, a bio je ministar poljoprivrede i ranije, nikad nije došao ni da pita ni da obiđe, a kamoli da vodi brigu o radnicima. Što se radnika tiče, kada je fabrika otvorena DPS je tražio od vlasnika Atlas grupe dr Duška Kneževića da u radni odnos budu primljeni samo oni koji su članovi DPS-a“, navodi se u saopštenju Atlas grupe.\nKako se navodi, riječ je o investiciji od 12 miliona evra koja je realizovana tako što je uzet kredit iz inostranstva, od Hipo banke.\n„Atlas grupa se nije zaduživala kod Fonda za razvoj niti je uzimala pare iz budžeta, iako je otvarala proizvodnju u nerazvijenim oblastima. Za sve vrijeme poslovanja podrška države nije postojala. Naprotiv. Ta ista Vlada u kojoj je bio Simović i ranije je tolerisala nekontrolisani uvoz voda iz susjednih država, bez ikakvog ozbiljnog sanitarnog nadzora. Za to vrijeme, vode iz Crne Gore čekale su na granici sa Srbijom po nekoliko dana. To su ministri poljoprivrede znali, ali je izgleda nekima od njih bilo važnije da uzmu stanove u Beogradu od proizvođača voda iz Srbije, nego da promijene regulativu i podrže domaće proizvođače“, ističe se u saopštenju.\nSimović, kako se dodaje, Milov drug iz zadnje školske klupe – brani svoga gazdu.\n„Kao i on, ne zna šta znači stvarati i otvarati radna mjesta, nego samo zna kako potrošiti ono što stvore firme iz sistema Atlas grupe sa 1000 radnika i ostale kompanije čijom zaslugom postoji kakva takva crnogorska ekonomija. Umjesto lažne brige za radnike i ulaska u lavirint srama kao njegov kolega, guverner Žugić, bilo bi mu bolje da vidi kako će živjeti sjutra u slobodnoj Crnoj Gori„, zaključuje se u saopštenju Atlas grupe.\nKod Ekonomske škole: Ranjena braća Marjanović, potraga za Đorđem Markovićem!


Svaka čast /Odbojkaške Zmajice ostvarile historijski uspjeh: Osvojile Srebrenu ligu / Radio Sarajevo\nFoto: OSBiH/Bravoooooooooo Zmajice: Bosna i Hercegovina na Europskom prvenstvu\n12. 06. 2021. u 22:21:00 Radiosarajevo.ba\nŽenska odbojkaška reprezentacija Bosne i Hercegovine napravila je novi historijski rezultat, a večeras je osvojila CEV Srebrenu ligu. Zmajice su u finalu odigranom u Ljubljani savladale Austriju sa 3:2 (25:22, 27:29, 23:25, 25:18, 15:7), a ovim je izboren i plasman u Zlatnu ligu.\nU prvom setu Zmajice su imale čak pet poena zaostatka, ali su to uspjele nadoknaditi i u završnici odigrati odlično, što ih je krasilo u polufinalnom meču protiv Slovenije, tako da su dobile set sa 25:22.\nEkipa Stevana Ljubičića u većini drugog seta je imala prednost, najveća je iznosila četiri poena, ali ovaj put u završnici naše djevojke nisu odigrale kao i ranije, tako da je drugi set pripao Austrijankama sa 29:27.\nReprezentacija BiH imala je prednost i u većini trećeg seta, međutim ponovo završnica nije bila na nivou i ovaj dio igre pripao je Austriji sa 25:23, tako da je naš protivnik preokretnom došao do vodstva od 2:1 u setovima.\nU četvrtom setu naše djevojke su došle brzo do značajnije prednosti, koju su čuvale do kraja i ni u jednom momentu nisu dovele set u pitanju. Pripao je u u njihovu korist sa rezultatom 25:18, te se igrao peti odlučujući set, piše SCsport.\nU petom setu Zmajice su rano došle do prednosti od čak sedam poena, tako da su u nastavku samo mirno privele set koji su dobile sa 15:7, a time i meč sa 3:2, što je historijski rezultat za našu reprezentaciju.\nTagovi: Zmajice odbojkašice BiH Austrija odbojka BiH\nPretkvalifikacije / Ubjedljiva pobjeda: Rukometne Zmajice trijumfirale protiv Latvije\n... / Bravo, Zmajice: Odlična igra i pobjeda nad Italijom\n... / Kvalifikacije za Evropsko prvenstvo: Zmajice poražene u Grčkoj


Karlo Ančeloti je na teren protiv "letećih magaraca" izveo veoma jak tim, pošto su se na terenu našli Kulibali, Insinje, Mertens, Kaljehon, nedostajao je samo Marek Hamšik, ali ni takav sastav nije bio dovoljan da se nanese poraz ekipi koja je da do ovog kola bila na nuli.\nDoduše, bio je Napoli taj koji je imao više šansi od protivnika, koji se, sasvim razumljivo, odlučio na defanzivu, bio je rešen da sačuva mrežu, u čemu je na kraju i uspeo.\nNajviše su ekipi iz Verone pretili Insije, Mertens i Zjelinski, nalazili su se u veoma dobrim prilikama, no ni to nije bilo dovoljno da se barem jednom zatrese mreža. Na taj način je tim, za koji je na ovom meču nastupio Ivan Radovanović, napravio veliko iznenađenje. Ostao je i dalje na poslednjem mestu, ali sada ima jedan bod.\nSa druge strane, Napoli je neplanirano ostao bez dva boda, ali je i napravio veoma lošu uvertiru pred duel sa Crvenom zvezdom u Ligi šampiona (sreda, 21). Taj duel će biti veoma bitan za obe ekipe, pošto nijedna ekipa nije još obezbedila plasman u osminu finala, a u drugom meču se sastaju Pari Sen Žermen i Liverpul.\nŠto se ostalih mečeva tiče, Bolonja je kod kuće remizirala sa Fjorentinom (0:0), a za goste je ceo meč na poziciji desnog beka odigrao naš Nikola Milenković.\nEmpoli je u finišu uspeo da dođe do pobede protiv Atalante (3:2). Junak je bio Silvestre, koji je u 92. minutu doneo trijumf domaćoj ekipi.


Krajišnik od septembra na prijevremenoj slobodi\nHaški tribunal odobrio je zahtjev Momčila Krajišnika za prijevremeno puštanje na slobodu u septembru, nakon odsluženja dvije trećine dvadesetogodišnje kazne za zločine počinjene u BiH.\nPredsjednik Haškog tribunala Theodor Meron odobrio je puštanje na slobodu Krajišnika 1. septembra ove godine, istaknuvši da je pokazao da je spreman na rehabilitaciju, javio je Birn Justice Report.\nKrajišnik prihvata presudu Tribunala i svoju odgovornost za nasilno preseljenje nesrpskog stanovništva sa područja Republike Srpske. On je također iskazao želju da pomogne pomirenju među narodima u BiH - navodi se u odluci predsjednika Haaškog tribunala.\nKrajišnik je pravosnažnom presudom u martu 2009. proglašen odgovornim za deportacije i prisilno premještanje bošnjačkog i hrvatskog stanovništva u više opština u BiH u periodu od aprila do decembra 1992. godine.\nKrajišnik, nekadašnji predsjednik Narodne skupštine Republike Srpske, u zatvoru je u Velikoj Britaniji, a u izdržavanje kazne uračunava mu se vrijeme koje je proveo u pritvoru od aprila 2000., kada je uhapšen i izručen Haškom tribunalu.\nU odluci se navodi da je Krajišnik bio “primjer dobrog zatvorenika” tokom odsluženja kazne u Velikoj Britaniji.\nU izvještaju britanskog zatvora u kojem je Krajišnik služio kaznu navodi se da on želi, po puštanju na slobodu, da se vrati u Pale, gdje će raditi na benzinskoj pumpi svoje djece.


Zločini zbog kojih je osuđen Karadžić\nU tački 1 optužnice Karadžić je bio optužen da je učestvovao u udruženom zločinačkom poduhvatu da se bosanski Muslimani i Hrvati trajno uklone s područja u BiH na koja su bosanski Srbi polagali pravo\nRadovan Karadžić osuđen na kaznu od 40 godina zatvora za genocid, zločin protiv čovječnosti i kršenje zakona i običaja ratovanja.\nGenocid u sedam općina\nSudsko vijeće Međunarodnog krivičnog suda za bivšu Jugoslaviju danas je odlučilo da Radovan Karadžić nije kriv za genocid u sedam općina u Bosni i Hercegovini.\n“Vijeće se nije uvjerilo da je jedini razumni zaključak da je postojala namjera uništenja bosanskih Muslimana i Hrvata i da nema dokaza da van razumne sumnje zaključi da je u tim zločinima počinjen genocid”, saopćio je danas u Haagu predsjedavajući sudskog vijeća O-Gon Kwon.\nU tački 1 optužnice Karadžić je bio optužen da je učestvovao u udruženom zločinačkom poduhvatu da se bosanski Muslimani i Hrvati trajno uklone s područja u BiH na koja su bosanski Srbi polagali pravo.\n“Namjera da se te grupe djelimično unište manifestirana je na najekstremniji način u Bratuncu, Foči, Ključu, Prijedoru, Sanskom Mostu, Vlasenici i Zvorniku”, stajalo je u optužnici.\n“Vijeće se nije uvjerilo da je počinjen genocid i optuženi se ne proglašava krivim za genocid po tački jedan”, saopšteno je danas u Haagu.\nPrvi predsjednik Republike Srpske Radovan Karadžić danas je u Haagu osuđen za udruženi zločinački poduhvat za opsadu Sarajeva od 1992. do 1995. godine za koji snosi i individualnu krivičnu odgovornost.\nDrugi udruženi zločinački poduhvat za koji je Karadžić optužen je opsada Sarajeva i zločini počinjeni od 1992. do 1995. godine tokom opsade glavnog grada BiH.\nSudsko vijeće je jasno zaključilo da su civili bili direktna meta Sarajevsko-romanijskog korpusa Vojske Republike Srpske kao što ilustruju snajperski incidenti ili su bili izloženi neselektivnoj i prekomjernoj vatri kao kad je SRK bacao aviobombe i ispaljivao granate na lokacije okupljanja civila.\nTročlano sudsko vijeće je odbacilo tvrdnje optuženog da su snage bosanskih Muslimana namjerno gađale svoje civile kako bi izazvali međunarodnu intervenciju.\n“Optuženi snosi individualnu krivičnu odgovornost za ubistva, protivpravni napad na civile i širenje terora kao kršenje zakona ili običaja ratovanja i za ubistvo kao zločin protiv čovječnosti”, presudilo je sudsko vijeće.\nUzimanje pripadnika UN-a za taoce\nSudsko vijeće Međunarodnog krivičnog suda za bivšu Jugoslaviju je proglasilo Karadžića krivim za uzimanje posmatrača Ujedinjenih naroda (UN) za taoce.\nVijeće je zaključilo da je Karadžić doprinio zajedničkom cilju da se pripadnici UN-a uzmu za taoce kako bi se odvratio NATO od daljih zračnih napada. Sudije su utvrdili da je Karadžić direktno učestvovao u operaciji uzimanja pripadnika UN-a za taoce.\nKaradžić je nadgledao uzimanje talaca, primao izvještaje i postavljao uslove za oslobađanje.\nSudsko vijeće je zaključilo da snosi individualnu krivičnu odgovornost za uzimanje pripadnika UN-a za taoce kao kršenje zakona i običaja ratovanja.\nVijeće je zaključilo da je postojao udruženi zločinački poduhvat, čiji je član bio Karadžić, s ciljem uzimanja posmatrača za taoce da bi se zaustavili NATO napadi.\nSudsko vijeće Međunarodnog krivičnog suda za bivšu Jugoslaviju je osudilo Karadžića za genocid počinjen u Srebrenici 1995. godine.\nVijeće je konstatovalo da su pripadnici snaga bosanskih Srba imali namjeru da unište bosanske Muslimane iz Srebrenice kao takve.\n“Imajući u vidu stalno prisustvo i umiješanost Beare i Popovića u svemu tome, i sprovođenje operacije uz suštinsko učešće Mladića, pripadnici udruženog zločinačkog poduhvata u Srebrenici imali su namjeru da svi vojno sposobni muškarci bosanski Muslimani budu ubijeni, a ta namjera je jedanka namjeri da se bosanski Muslimani iz Srebenice unište”, zaključilo je vijeće.\nSudsko vijeće je zaključilo da je Karadžić bio jedina ličnost u RS koja je imala moć da interveniše da muškarci bosanski Muslimani budu pobijeni, ali “ne samo da nije spriječio ubijanje nego je lično naredio da muškarci iz Bratunca budu prebačeni na druga mjesta kako bi bili ubijeni, nakon čega su ubijeni na području Zvornika”.\nSudsko vijeće je konstatovalo da je 14. jula 1995. Karadžić proglasio ratno stanje na području opštine Srebrenica – Skelani što je Drinskom korpusu VRS dopustilo korištenje svih materijalnih resursa i olakšalo akcije ubijanja.\nVijeće je zaključilo da je Karadžić dijelio prošireni zajednički cilj da se muslimanski muškarci iz Srebrenice pobiju i doprinio sprovođenju ovog plana.


Zenica u UNDP projektu “Unapređenje procesa prilagođavanja na klimatske promjene (NAP) u klimatski osjetljivim sektorima u BiH”\nRazvojni program Ujedinjenih nacija (UNDP) u Bosni i Hercegovini započeo je provođenje projekta pod nazivom: “Unapređenje procesa prilagođavanja na klimatske promjene (NAP) u klimatski osjetljivim sektorima u Bosni i Hercegovini (BiH)”, kojeg finansira Zeleni klimatski fond (GCF).\nCilј Projekta je da se unaprijedi planiranje prilagođavanja na klimatske promjene u BiH s fokusom na sektorski pristup, nadogradnja baze znanja za prilagođavanje,postavlјanje srednjeročnih prioritetnih intervencija za prilagođavanje, izgradnja institucionalnih kapaciteta za integraciju prilagođavanja na klimatske promjene i demonstriranje inovativnih načina finansiranja prilagođavanja na entitetskom, kantonalnom i lokalnom nivou.\nJedna od značajnih aktivnosti projekta vezana je za buduće investicije u prilagođavanje na klimatske promjene u svim sektorima i izradu strategije finansiranja koja će inkorporirati analize entitetskih, sektorskih i općinskih/gradskih finansijskih potreba za prilagođavanje na klimatske promjene. Uzimajući u obzir da je Grad Zenica u posljednjem periodu realizirao brojne projekte s ciljem umanjenja uzroka i posljedica klimatskih promjena, UNDP je odabrao Zenicu kao jednu od četiri jedinice lokalne samouprave u kojima će se projekat provoditi. Dana 07.11.2019. godine održan je inicijalni sastanak u sklopu projekta, a posjeta inostranih stručnjaka gradskoj administraciji očekuje se u posljednjoj sedmici novembra.\nEksterni stručnjaci iz oblasti klimatskih promjena i finansiranja projekata će zajedno sa timom iz Gradske uprave Zenica razviti i testirati inovativne strategije finansiranja ulaganja u prilagođavanje na klimatske promjene, a rezultati strateških dokumenata koji će se izraditi na lokalnom nivou, služit će kao ulazni pokazatelj za strategije na državnom nivou.


Eva Braun u Gun Clubu - Dan u Beogradu\nNaslovna » Izlasci » Muzika » Koncerti » Eva Braun u Gun Clubu\nAh Neša 18. januar 2012. Koncerti Postavite komentar\nPosle koncerta u prepunoj sali Amerikana Doma omladine Beograda, Eva Braun će 24. februara od 22.30, nastupiti i u Gun Clubu (Miloša Pocerca 10). Ulaznica košta 800 dinara u pretprodaji, a 1.000 dinara na dan koncerta.\nPored toga što će koncert biti poluakustičan, bend će svirati i pesme koje su retko izvodili ili nikada nisu bile deo koncertne playliste. Takođe, publika će biti u prilici da čuje i potpuno drugačije aranžmane poznatih hitova ove grupe.\n„… Beše ovo javni čas svima koji žele da izvode pop muziku na srpskom… Eva Braun je stavila znak jednakosti između pop muzike i umetnosti“ – napisao je Vladimir Skočajić (B92) posle prošlogodišnjeg nastupa…\nSpecijalni gosti na koncertu biće muzičari iz benda Autopark koji će sa nekoliko numera predstaviti novi album „Autopakao“. Pre i posle nastupa, posetioci će biti u prilici da uživaju u muzičkom izboru Mome Rajina. (danubeogradu.rs)\nTagovidan zaljubljenih eva braun gun club koncerti muzika\nPrethodni Digitalni printovi Zorana I. Tenšića\nSledeći Tuckwood Cineplex – repertoar od 19. do 25. januara


May 9, 2021 Pčelica\nU prethodnom periodu više bivših i sadašnjih radnika Pčelice je dostavilo Niškoj Inicijativi presude i dokumentaciju kojom dokazuju da je Pčelica na sudu izgubila sporove sa radnicima i plaćala je novcem svih građana troškove i štetu.\nPčelica je u pisanom odgovoru redakciji negirala da je izgubila radne sporove pred sudom, kojima su njeni radnici tražili pravdu za odluke kojima su gubili posao i bili kažnjavani. Uprava je u odgovoru bila vrlo jasna u tvrdnjama:\nOvo je samo jedan od primera gde smo dobijali odgovore od uprave Pčelice koji nisu u skladu sa dokumentacijom u koju smo imali uvid.\nNasuprot tvrdnjama uprave Pčelice, redakcija ima uvid u tri presude koje su radnici dobili i koje su pravosnažne. Iako je Pčelica budžetska ustanova, tj da sve njihove poslove na neki način plaćaju građani Niša, ostaje nejasno zbog čega pokušavaju da obmanu javnost iznoseći netačne informacije na novinarska pitanja.\nViše potvrda smo dobili da je gradsko rukovodstvo upoznato sa stanjem u PU Pčelica, kao i da je veliki broj žalbi na trenutno stanje u kolektivu, tj na rukovodstvo i odluke, kao i odnos prema radnicima.\nKontaktirali smo predsedništvo sindikata Nezavisnost koje nam je dostavilo informaciju da je tražena i smena direktorke Svetlane Mitić baš iz razloga što je Pčelica izgubila sporove protiv radnika.\nProsvetna inspekcija nije reagovala povodom zahteva i prijava, dok u Sindikatu sumnjaju da je možda razlog nereagovanja inspekcije zapošljavanje člana porodice jednog inspektora, o čemu se vodi postupak pred Agencijom za sprečavanje korupcije.


Mayoral Trenerka Komplet - Idealno.rs\nPočetna / Dečija odeća i obuća / Odeća za dečake / Kompleti za dečake / Mayoral Trenerka Komplet\nPonuda prodavnice bebakids za proizvod Mayoral Trenerka Komplet. Ispravnost cene i podataka proveri na internet stranici prodavnice.\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Mayoral Trenerka Komplet i izberi najbolju. Kompleti za dečake iz kategorije Odeća za dečake je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Mayoral Trenerka Komplet i vidi da li ti odgovara ili pogledaj druge proizvode brenda MAYORAL. Opis i tehnički podaci proizvoda Mayoral Trenerka Komplet se mogu razlikovati od onih u internet prodavnici u kojoj obavljaš kupovinu. Mayoral Trenerka Komplet je dostupan u prodavnici bebakids po ceni, koja je navedena pored svakog prodavca u meniju "Prodavnice".\nGarantne uslove za Mayoral Trenerka Komplet proveri u prodavnici u kojoj nameravaš da obaviš kupovinu. Slika za Mayoral Trenerka Komplet je simbolična, zato se pre kupovine u prodavnici uveri da je proizvod isti.\nteget mayoral komplet trenerka za dečake


Izlasci - Stranica 5 od 628\nNaslovna » Izlasci (page 5)\nMarija Kašćelan: Koncertni projekat „Passione“\n21. 11. 2019.\tKlasika 0 1,109\nU četvrtak, 28. novembra 2019. od 20.00, u nekadašnjem bioskopu „Balkan“, Marija Kašćelan predstaviće koncertni projekat „Passione“.\n20. 11. 2019.\tSajmovi 0 993\n20. 11. 2019.\tSport 0 183\nNoć pozorišta 2019 u Beogradu: Ni na nebu, ni na zemlji\n20. 11. 2019.\tPozorište 0 681\nNoć pozorišta 2019 biće obeležena u subotu, 23. novembra, u Beogradu i drugim gradovima Srbije, pod sloganom „Ni na nebu, ni na zemlji„.\nFestival energetske efikasnosti: Budućnost je sada!\n20. 11. 2019.\tFestivali 0 317\nU subotu i nedelju, 23. i 24. novembra 2019, u Kulturnom centru „Eko dvorištance“ biće održan Festival energetske efikasnosti.\nMERIDIANBET KVOTE: Partizan – Ritas… Puca „stotka“ crno-belih za Top 16 Evrokupa\n20. 11. 2019.\tSport 0 123\nKošarkaši Partizana u sredu od 20.00 dočekuju Lijetuvos Ritas, u 8. kolu Evrokupa, sa velikom šansom da prođu u Top 16 fazu.\nTrofej Beograda 2019 u šahu\n20. 11. 2019.\tSport 0 200\nŠahovski savez Beograda organizuje 33. međunarodno otvoreno prvenstvo Beograda – Trofej Beograda 2019 u šahu.\n20. 11. 2019.\tBioskopski repertoari 0 862\nOvi bioskopski repertoari važe za sedam dana – od 21. do 27. novembra 2019. Pored novih filmova, aktuelan je 25. Festival autorskog filma.\nZvezdara teatar – decembar 2019.\n20. 11. 2019.\tPozorište 0 951\nZvezdara teatar je objavio repertoar za decembar 2019. Prodaja ulaznica počinje danas, 20. novembra 2019. od 12.00.\n19. 11. 2019.\tFilm 0 446\nČovek koji je kupio Mesec, Džeksi, Koža – to su novi filmovi koji će se prikazivati u domaćim bioskopima od 21. novembra 2019.\n19. 11. 2019.\tSport 0 152\nSajam zapošljavanja na Zvezdari 26. novembra 2019.\n19. 11. 2019.\tSajmovi 0 635\nU utorak, 26. novembra 2019, služba Zvezdara beogradske Filijale Nacionalne službe za zapošljavanje i GO Zvezdara organizuju Sajam zapošljavanja.\n19. 11. 2019.\tKlasika 0 316\nFestival korejskog filma: Upoznajte Koreju kroz filmove\n18. 11. 2019.\tFestivali 0 394\nOd 19. do 21. novembra 2019. u Domu omladine Beograda biće organizovan Festival korejskog filma pod sloganom „Upoznajte Koreju kroz filmove„.\n18. 11. 2019.\tKoncerti 0 264\nU sredu, 20. novembra 2019. od 11.00, na Velikoj sceni „Donka Špiček“ DKCB (Takovska 8) biće održan koncert „Za dečja prava„.\nFestival Vizualizator 2019 u Beogradu\n18. 11. 2019.\tFestivali 0 758\nFestival fotografije Vizualizator 2019 biće održan u Beogradu od 21. novembra do 21. decembra u organizaciji Centra za razvoj fotografije.\n18. 11. 2019.\tKoncerti 0 306\nU četvrtak, 26. decembra 2019. od 20.00, u Kombank dvorani će još jednom nastupiti jazzy fanky legenda Rambo Amadeus.\n16. 11. 2019.\tFestivali 0 415\n16. 11. 2019.\tAkcije 0 217\nPinokio: Premijera predstave „Knjiga o džungli“\n16. 11. 2019.\tPozorište 0 365\nPozorište lutaka Pinokio organizuje premijeru lutkarske predstave „Knjiga o džungli“ u sredu, 20. novembra 2019. od 20.00.\nPage 5 of 628« Prva...«34567\t»\t102030...Poslednja »


Selaković istražuje pozadinu ubistva Zorana Đinđića – Nadlanu.com\nObjavljeno 16. feb 2014. / 08:26:13\nMinistar pravde Nikola Selaković preuzeo je na sebe obavezu otkrivanja pozadine ubistva premijera Zorana Đinđića.\nJelko Kacin, izvestilac Evropskog parlamenta za Srbiju u intervjuu za novosadski Dnevnik naveo je da da informacija o atentatu na Đinđića ima i u susednim državama, kao i da je na tom slučaju saradnja Srbije sa okruženjem neophodna.\n„Ako želi brži napredak, Srbija mora time da se pozabavi. I država i njeni građani na neki način moraju da se distanciraju od onoga što je činjeno u njihovo ime“, kaže slovenački parlamentarac.\nPoslanici Evropskog parlamenta poslali su pre nekoliko nedelja pismo generalnom direktoru Direktorata za proširenje u Evropskoj komisiji Kristijanu Danijelsonu u kojem traže da se rasvetljavanje političke pozadine ubistva Zorana Đinđića ispostavi kao uslov prilikom otvaranja poglavlja 23 (pravosuđe i osnovna prava) u procesu pridruživanja. Pismo je poslato 21. januara na dan održavanja prve međuvladine konferencije Srbija – EU, odnosno otvaranja pregovora sa Unijom, a potpisali su ga poslanici Aron Dežan (EPP), Marija Elena Kopa (Socijaldemokrati), Jelko Kacin (Liberali) i Marje Kornelisen (Zeleni).\nOni su predložili da se pregovori sa Srbijom o poglavljima 23 i 24 u potpunosti otelotvore „tako što će se kao važno, u pregovarački okvir sa Srbijom, uneti stav o zločinima Miloševićevog režima i njegovih tajnih službi“. Kako su podvukli, „stav EU konkretno mora biti da se zahtevaju rezultati u tim slučajevima, a to su politička pozadina ubistva Đinđića, ubistva novinara i ostalo, i da se traži da rešavanja tih slučajeva budu prelazni uslovi ili uslovi za okončanje pregovora o poglavlju 23“.\natentatjelko kacinNikola Selakovićzoran đinđić\nOne su mlade, lepe i "isteruju" đavola!\nKoja Đinđićeva izreka je omiljena Aleksandru Vučiću?


EYOF Archives - AKOS\nHome > Posts tagged "EYOF"\nU dosadašnjem periodu, u preliminarnim najavama 46 zemalja potvrdilo je zvanično učešće na Evropskom omladinskom festivalu mladih (EYOF) 2019. koji će sljedeće godine biti održan u Sarajevu i Istočnom Sarajevu, javlja Anadolu Agency (AA). Na Ilidži je održan sastanak sa predstavnicima Koordinacione komisije Evropskog olimpijskog komiteta (EOK). Osim članova Koordinacione komisije,\nPrije dva dana počeo je 13. Evropski omladinski olimpijski festival (EYOF) u turskom gradu Erzurumu na kojem nastupaju i bh. sportisti, prenosi Anadolu Agency (AA). Prvi dan takmičenja nastupile su takmičarke u alpskom skijanju, disciplina veleslalom - Sara Šišić koja je zauzela 37. mjesto i Emina Husić 43. od ukupno 57\nPredstavljen tim BiH za EYOF 2017. u Erzurumu: Dostojanstveno predstaviti svoju zemlju\nOlimpijski komitet Bosne i Hercegovine danas je predstavio tim za Evropski zimski olimpijski festival mladih (EYOF), koji će se od 11. do 18. februara ove godine održati u turskom Erzurumu. BiH će na ovom prestižnom takmičenju za mlade predstavljati šest sportista, četiri u alpskom skijanju, te dvoje u biatlonu i


ŽENE RADE DUŽE ZA MANJU PLATU - Biznis Planet - Izrada biznis planova i investicionih projekata\nBeograd -- Žene u Srbiji rade sat duže nego muškarci, i to poslove za koje nisu plaćene, dok muškarci više rade plaćene poslove, a žene dvostruko manje.\nProsečna žena u Srbiji pet i po sati obavlja poslove u kući, duplo više od muškaraca, dok je situacija kod plaćenih poslova obrnuta - pa tako muškarci rade više od pet sati plaćene poslove, a žene dvostruko manje, pokazalo je istraživanje Republičkog zavoda za statistiku (RSZ).\nO detetu brine svaka peta žena u proseku po dva sata i 17 minuta, i svaki deseti muškarac, ali sat manje. Za sudoperom, žene prosečno provedu 34 minuta, ili pola sata duže od muškaraca.\nNa plaćenim poslovima, prosečno najviše su angažovani muškarci od 30 do 64 godine i to više od četiri sata, potom mladi muškarci više od tri sata, dok mlade žene prosečno na takvim poslovima rade samo do tri sata.\nŽene imaju manje slobodnog vremena, pa se sportom i rekreacijom bave pola sata kraće od muškaraca. Isto je i sa čitanjem, istraživanje je pokazalo da muškarci pola sata više čitaju, ali uglavnom novine.\nŽene u Srbiji, međutim, kako je pokazalo istraživanje, za kafenisanje izdvajaju 40 minuta, ili osam minuta duže od muškarca. Žene više vremena troše i na kupovinu, spremanje obroka...\nUtvrđeno je i da muškarci tri sata dnevno gledaju televiziju, žene pola sata kraće, a samo 22 minuta i jedni i drugi posvećuju učenju i us avršavanju.


Evropa: Od danas oštriji režim ulaska u Austriju, u Nemačkoj ništa od “otključavanja” pre 14. marta, broj zaraženih u Rusiji premašio četiri miliona – SveVesti.net\nEvropa: Od danas oštriji režim ulaska u Austriju, u Nemačkoj ništa od “otključavanja” pre 14. marta, broj zaraženih u Rusiji premašio četiri miliona\nU Rusiji 2,2 miliona ljudi primilo vakcinu Sputnjik Ve\nU Rusiji je dosad vakcinom protiv korona virusa Sputnjik Ve vakcinisano 2,2 miliona ljudi od kojih je 1,7 miliona primilo obe doze, javila je danas agencija Interfaks.\nNaučnici su dali zeleno svetlo za tu vakcinu ovog meseca navodeći da je njena efikasnost u borbi protiv virusa skoro 92 odsto, na osnovu rezultata poslednje faze ispitivanja koji su objavljeni u uglednom međunarodnom medicinskom časopisu Lanset, prenosi Rojters.\nRusija se nada da će do sredine leta moći da vakciniše veliki deo populacije kako bi dostigla imunitet od 70 odsto, rekao je Denis Logunov, zamenik direktora za istraživački rad instituta Gamaleja koji je razvio i testirao vakcinu.\nOd danas je stupio na snagu novi, pooštreni režim ulaska u Austriju sa ciljem da se spreči “uvoz” novog soja korona virusa, a predviđa obavezni test prilikom ulaska u zemlju.\nU Austriji 1.469 novozaraženih i 43 umrlih\nU Austriji je, trećeg dana od popuštanja mera broj novozaraženih dostigao 1.469.\nTo je, u poređenju sa istim danom prošle nedelje za svega 50-tak manje.\nBlagi rast broja novozaraženih dovodi se u vezu i sa obaveznim testiranjem osoba koje rade u uslužnim delatnostima, koji su bili inficirani, ali asimptomatični.\nTrenutno se u bolnici nalazi 1.564 kovid pacijenata, od kojih je 267 na intenzivnoj nezi.\nNajviše novozaraženih registrovano je u Donjoj Austriji sa 283, zatim sledi Štajerska sa 269, te Gornja Austrija sa 213, pa Beč sa 203, Salcburg sa 134, Koruška sa 124, Tirol sa 98, Burgenland sa 75 i Forarlberg sa 70.\nOd početka pandemije u Austriji je pozitivno na korona virus testirano 427.562 osobe.\nBroj umrlih porastao je za 43 na ukupno 8.114. Do sada je u Austriji vakcinisana 346.671 osoba.\n“Negativan test se mora pokazati prilikom mogućih kontrola, pri čemu kontrola može da se sprovede na bilo kom mestu, a tako i u okviru saobraćajne kontrole”, ukazuje se u uredbi.\nU uredbi se, takođe, pojašnjava i “ulazak u zemlju iz poslovnih razloga”, koji, kako se podvlači, moraju biti dokazani, na primer potvrdom poslodavca, nalogom ili potvrdom o terminu za razgovor o zaposlenju.\nNemačka: Ništa od “otključavanja“ pre 14. marta\nNemački mediji spekulisali su juče da bi nemačke vlasti mogle odlučiti da se zaključavanje produži do 1. marta.\nMeđutim, danas, prema pisanju „Bilda“, pojavio se dokument prema kojem će zaključavanje ostati na snazi do 14.marta.\nJedini izuzetak, prema tom dokumentu, su frizeri koji će moći da otvore od 1. marta, a za to se zalažu Merkelova, vicekancelar Olaf Šolc, premijer Bavarske Markus Seder i gradonačelnik Berlina Mihael Miler.\nPojedini drugi premijeri pokrajina, međutim, želeli bi ranije otvaranje, zbog čega se očekuje burna diskusija na današnjem sastanku.\nU Mađarskoj 1.279 novozaraženih, umrlo 98 osoba\nU Mađarskoj je u poslednja 24 sata od posledica korona virusa preminulo 98 osoba, dok je broj novovozaraženih 1.279.\nOd početka pandemije zaraženo je više od 380 hiljada ljudi, a umrlo 13.347, prenosi MTI. Do sada je prvu dozu vakcine primilo više od 292 hiljade ljudi, dok je oko 113 hiljada dobilo i drugu dozu.\nBrazilski soj dokazan u Švajcarskoj\nU Švajcarskoj otkriven je prvi slučaj zaraze brazilskim sojem korona virusa, prenosi dnevnik “Blik”.\nZa sada je nejasno kako je ovaj soj “uvežen” u Švajcarsku.\nPrema Viržini Maserej iz Savezne službe za zdravstvo (BAG) brazilskim sojem inficirali su se i osobe koje su već ranije obolele od “starog” soja.\nDok broj infekcija “klasičnim sojem” u Švajcarskoj opada, sve se više utvrđuje prisustvo novih sojeva.\nUkupno je do sada u Švajcarskoj ustanovljen jedan novi soj kod 4.411 slučaja, od čega je većina britanski soj.\nPrevious Biontek počeo proizvodnju vakcina u Marburgu\nNext Norveška: Šest nedelja posle klizišta pronađena još dva tela


Nemi pesnik objavio prvi album | Mascom prodavnica - CD, LP, VINYL, DVD\nNovosadski alt rok sastav Nemi pesnik definitvno je obeležio ovu godinu svojim singlovima „Minimalac“ i „Okeani rozea“. U trenutku viralnog uspeha pomenutih pesama bend 9. jula objavljuje debitantski album „Slobodna volja“.\n(Autor fotografije: Milica Ilić)\nGrupa Nemi pesnik je u rekordno kratkom roku osvojila publiku šarmantnim singlom „Koliko si luda“ koji su slušaoci Radija Beograd 202 izbarali za „Hit godine 2020“. Pod okriljem izdavačke kuće Mascom, bend objavljuje seriju singlova - „Matematika“, „Smajli“… Pesma „Okeani rozea“ beleži veliko interesovanje radio stanica koje se bave rokenrolom, dok je singl „Minimalac“ ponovo osvojio slušaoce Beograda 202 i postao „Hit nedelje“.\nNemi pesnik je tako zaslužno došao do „Main Stagea“ ovogodišnjeg Exit festivala na kom su nastupili prvog dana, odnosno na otvaranju.\nIzlaskom albuma „Slobodna volja“, bend sa jedne strane zaokružuje izuzetno uspešnu sezonu a sa druge nastavlja fenomenalnu avanturu i predstavlja niz novih pesma video singlom „Slučajno“:\nAlbum „Slobodan volja“ je od 9. jula dostupan na svim relevantnim striming servisima a video spot za pesmu „Slučajno“ pogledajte na YouTube kanalu benda.


Vojska Srbije svakodnevno jača svoje sposobnosti | Palelive.com\nPočetna Novosti Region Vojska Srbije svakodnevno jača svoje sposobnosti\nBEOGRAD – Načelnik Generalštaba Vojske Srbije general Milan Mojsilović je rekao da Vojska Srbije svakodnevno jača svoje sposobnosti, kako bi ostala snaga i faktor na koji se mora računati.\nU kasarnama Vojske Srbije u Somboru, Valjevu i Leskovcu danas su održane svečanosti na kojima su vojničku zakletvu položili vojnici na dobrovoljnom služenju vojnog roka generacije septembar 2021, među kojima je i Andrea Brklja sa Sokoca, Republika Srpska.\nGeneral Mojsilović je na svečanosti u Valjevu rekao da se Srbija danas suočava sa složenim odnosima u sferi nacionalne, regionalne i globalne bezbjednosti, koji zahtijevaju visok nivo sposobnosti sistema odbrane i snaga bezbjednosti za odgovor na sve izazove, rizike i pretnje po nacionalnu bezbednost, saopšteno je iz Ministarstva odbrane Srbije.\n„U svetlu tih izazova, mi, pripadnici Vojske Srbije, opremamo se, obučavamo i neprestano unapređujemo našu osposobljenost kako bismo odvratili potencijalne agresore i građanima Srbije omogućili da bezbedni i u miru grade svoju budućnost“, istaka je general Mojsilović.\nOn je rekao da Vojska Srbije za to ima nepodijeljenu podršku vrhovnog komandanta Vojske Srbije i predsjednika Republike Aleksandra Vučića, kao i Vlade Srbije, zahvaljujući kojoj se posljednjih godina Vojska Srbije ubrzano oprema i jača svoje sposobnosti za realizaciju dodeljenih misija i zadataka.\n„Idemo putem koji su trasirali naši slavni preci i prethodnici, rešeni i nepokolebljivi da jačamo sposobnosti Vojske Srbije i izvršimo svaki zadatak koji pred nas postavi naša otadzbina, naša Srbija“, naglasio je general Mojsilović.\nZakletvu su položili kadeti Vojne akademije i Medicinskog fakulteta Vojnomedicinske akademije /VMA/, slušaoci Kursa za rezervne oficire, učenici Srednje stručne vojne škole i lica iz rezervnog sastava koja nisu služila vojni rok sa oružjem.\nDa Vojna akademija svojim studentima može da pruži mnogo, smatra i kadetkinja Andrea Brklja sa Sokoca u Republici Srpskoj.\n„Sam vojni poziv je najčasniji poziv koji postoji. To je profesija kojoj se divim. Vojna akademija ima reputaciju kao jedna od najboljih i vrhunskih obrazovnih ustanova u Srbiji. Poslije Vojne akademije nastavljam da radim kao oficir Vojske Srbij““, ističe Brklja.\nIzgovarajući tekst zakletve pred zastavom Srbije, 737 mladića i djevojaka obavezalo se da će čuvati i braniti nezavisnost, suverenost i teritorijalnu cjelovitost Srbije.\nPrethodni članakNagrada „Zlatna sova“ Branku Stankoviću, a „Sovica“ Sanji Klisarić\nNaredni članakNastavljena arheološka istraživanja na Kadića brdu


ISTRAŽIVANJE DEMOSTATA: Mladi zabrinuti za budućnost Srbije, nezainteresovani za politiku – Kruševac PRESS\nAutor Redakcija\t Poslednje ažuriranje 17.07.2019. 0\nMladi smatraju da vlada treba da smanji nezaposlenost, iskoreni korupciju i garantuje socijalnu zaštitu i ljudska prava. Pretvaranje ove “liste želja” u jasno definisan politički program je politički zadatak pod okriljem socijalne države i socijaldemokratije, na koje su mladi ljudi veoma prijemčivi, navedeno je u zaključcima studije.\nTakva politika je, ocenjuje se u studiji, više tematske nego ideološke prirode, a značajan procenat mladih pripada nekoj vrsti političkih “realista”.\nIskorenjivanje korupcije, pitanje Kosova i evropskih integracija glavne su teme koje iziskuju “velike rezove” i teške odluke, ali mladi su se na neki način tu pozicionirali.\nPodatke za Srbiju predstavio je istraživački tim Demostata, a celo istraživanje dostupno je na sajtu Demostata.


Zahtjevan put ka ekološkoj Crnoj Gori - PV Informer Zahtjevan put ka ekološkoj Crnoj Gori - PV Informer\n2 godine pre 369 pregleda Izvor: slobodna evropa.org\nCrna Gora je otvorila pregovore u poglavlju 27 – Životna sredina i klimatske promjene na Međuvladinoj konferenciji o pristupanju Evropskoj uniji (EU) u Briselu, što je ocjenjeno kao još jedan značajan korak naprijed na evropskom putu Crne Gore.\nEvropski komesar za proširenje Johanes Han je rekao da će Evropska komisija nastaviti da podržava integraciju Crne Gore u EU na ekspertskom i finansijskom planu.\nCrnogorski šef diplomatije Srđan Darmanović koji je predvodio podgoričku delegaciju na međuvladinoj konferenciji, ocijenio je da se sada otvaraju nove aktivnosti u okončanju reformskog procesa.\n„Uvjeren sam da ćemo otvaranjem posljednjeg poglavlja obilježiti novi momentum procesu integracija ne samo za Crnu Goru, nego i za ostale zemlje regiona“, rekao je Darmanović.\nTroškovi za ovo poglavlje će iznositi preko milijardu i po eura, a reforme u oblasti ekologije su ranije ocjenjene kao jedne od najtežih u procesu pristupanja Evropskoj uniji.\nSa kojim izazovima će se Crna Gora suočiti, postoje li stručni kapaciteti, politička i profesionalna volja za sprovođenje zahtjevnih standarda u oblasti zaštite životne sredine, samo su neka od pitanja koja će se otvoriti u narednom periodu.\nKonačno otvaranje pregovaračkog poglavlja 27 trebalo bi da doprinese usvajanju evropskih standarda u oblasti ekologije i da krajnji rezultat bude da se Crna Gora pozicionira kao ekološka država, kako to inače piše i u Ustavu Crne Gore.\nOtvaranje poglavlja 27, za Vladu Crne Gore predstavlja potvrdu uspješno sprovedenih reformi u svim oblastima koje se tiču životne sredine i klimatskih promjena.\n„Takođe, to je potvrda odlučnosti i posvećenosti Vlade i cijelog društva zaštiti životne sredine, očuvanju svoje bogate biološke raznolikosti i sprovođenju principa i standarda održivog razvoja“, navedeno je u saopštenju Vlade objavljenom pred održavanje Međuvladine konferencije o pristupanju Evropskoj uniji u Briselu.\nZa Natašu Kovačević iz nevladine organizacije Green Home i Aleksandra Perovića iz ekološke organizacije Ozon, otvaranje poglavlja 27 predstavlja početak implementacije direktiva i evropskih propisa, te saniranje dosad učinjene štete po životnu sredinu u Crnoj Gori.\n„U dosadašnjem periodu je implementacija evropskih propisa ozbiljno zaostala, posebno u dijelu zaštite prirode, upravljanja otpadom, kvaliteta vode i emisijom gasova u vazduh. Za posljednjih deset godina Crna Gora nije uspjela da odgovori na prioritetni zadatak koji je definisan strategijom za pristupanje, a koji se tiče značajnog jačanja kapaciteta ekološke inspekcije koje je preporučeno od strane Evropskog parlamenta“, kaže Nataša Kovačević.\n„Sada će morati da se primjenjuju standardi“, navodi Aleksandar Perović, „jer je životna sredina Crne Gore životna sredina Evrope“.\n„Mislim da trenutno nemamo političku volju sa vrha, da se ekološka država na neki način pozicionira kao razvojni pravac. Životnu sredinu doživljavamo kao problem, kao neku barijeru, možda i ekonomski trošak. A ne shvatamo da bi nam to zapravo bila jedna sjajna smjernica gdje bi na globalnom nivou mogli da Crnu Goru učinimo prepoznatljivom destinacijom. A pri tom ne mislim na taj masovni turizam, nego na nešto što bi podrazumijevalo održivi razvoj u skladu sa ciljevima Ujedinjenih nacija“, ističe Perović.\nU nevladinom sektoru smatraju da su ključne potrebe za ispunjavanje standarda iz pregovaračkog poglavlja 27: ljudski i stručni resursi, sredstva za saniranje crnih ekoloških tačaka, promjena svijesti o otpadu, te izgradnja niza objekata koji se odnose na upravljanje otpadom.\nNataša Kovačević iz Green Home smatra da će biti potrebno vrijeme za uspostavljanje novih standarda, te da se neće moći u kratkom periodu zatvoriti poglavlje ekologije.\n„Mi treba da shvatimo da otvaranje poglavlja 27 je konkretan korak Evropske unije ka strožim zahtjevima i primjeni ozbiljnijih mehanizama. U cijeloj državi postoje samo četiri gradska postrojenja prečišćavanje otpadnih voda, preko 350 divljih deponija, Pljevlja su među najzagađenijim gradovima na svijetu…“, riječi su Nataše Kovačević.\nKovačević objašnjava da ne postoji dugoročni plan na lokalnom i nacionalnom nivou kako da se riješi ovaj problem, a „ni dosadašnje mjere nisu dale rezultate“.\n„Ako se uporedimo sa Hrvatskom, ona je otvorila i zatvorila pregovaračko poglavlje u roku od deset mjeseci. Takav plan bi za Crnu Goru bio poguban posebno zbog situacije kada državne institucije nemaju potreban administrativni i finansijski kapacitet da na optimalan način da implementiraju vrijednosti evropske tekovine“, kaže Kovačević.\nČinjenica je da je Crna Gora u prethodnih minimum pedesetak godina bila industrijska zemlja i da je to ostavilo posljedice po životnu sredinu.\nPrema riječima Aleksandra Perovića iz Ozona, Crnu Goru čekaju velike obaveze koje se ne mogu izbjeći jer je životna sredina Crne Gore ujedno životna sredina Evrope.\ndovodi društveno odgovorne kompanije, kaže Perović.\n„Čelnici Skupštine i Vlade treba da shvate da ono što su pričali u teoriji treba da sprovedu u praksi. To je prilično kompleksno poglavlje koje podrazumijeva čitav set promjene zakonodavstva, primjenu raznih evropskih standarda, pa će konkretno na terenu morati da se pokažu neke stvari koje su do sada bile u najavama“, navodi Perović.\n„Crna Gora mora“, naglašava Perović, „da se administrativno zaštiti od priliva sumnjivih i kontroverznih projekata“.\n„To je dokaz da danas nemamo ni administrativnih kapaciteta ni političke volje da se zapravo standardi primijene. Mislim da živimo u jednom prilično dramatičnom trenutku i da smo zaboravili da je ekološka država razvojna šansa i da koristimo to da budemo jedinstveni na planeti“, dodaje Aleksandar Perović.\nNajveći ekološki problemi Crne Gore koji bi trebalo da budu sanirani kako bi oblast životne sredine dostigla standarde Evropske unije, prema riječima ekološkinje Jelene Marojević su:\nUpravljanje otpadom. U Crnoj Gori ima oko 300 nelegalnih deponija i smetlišta, a među legalnim je veoma malo onih koje funkcionišu po modernim ekološkim standardima.\nUpravljanje vodama, predstavlja drugu najproblematičniju ekološku oblast jer će rješavanje tih problema biti najteže i najskuplje.\nGradnja malih hidroelektrana. Relativno nov problem na koji je nedavno upozorio i Evropski parlament Rezolucijom u kojoj se kaže da mnogi od 80 hidroenergetskih projekata koji su već dobili dozvole nisu u skladu sa međunarodnim konvencijama ili zakonodavstvom Evropske unije, pa je neophodno da ti projekti budu revidirani.\nZagađenje vazduha. Opština Pljevlja se nalazi u vrhu najzagađenijih gradova Evrope. U Pljevljima Vlada želi da pored postojeće Termoelektrane gradi novu. “Pljevlja su lider među najzagađenijim mjestima u Evropi”, ocijenjeno je iz Alijanse za zdravlje i životnu sredinu (HEAL) – evropske organizacije koja se bavi pitanjem uticaja životne sredine na zdravlje ljudi, a koja upozorava na prevelik broj preranih smrti zbog lošeg kvaliteta vazduha na ovim prostorima. Pored Pljevalja, i drugi gradovi se suočavaju sa problemom zagađenog vazduha kao što su: Podgorica, Nikšić i Bar.\nDevastacija zaštićenih prostora izgradnjom infrastrukture. Najnoviji primjer je posljedica gradnje dionice autoputa na rijeku Taru. Uticaj izgradnje autoputa Bar – Boljare na rijeku Taru je odnedavno u fokusu pažnje domaće i međunarodne javnosti. Dio NVO upozorio na izmještanje korita rijeke Tare, koja na UNESCO-voj listi svjetske prirodne baštine, zbog radova na autoputu. Svjetska organizacija za zaštitu prirode (WWF) uputila je Evropskoj komisiji pismo zabrinutosti o stanju rijeke Tare u dijelu sliva koji je, kako je saopšteno, devastiran uslijed izgradnje autoputa Bar – Boljare.


ISTINA O KOJOJ "NATO ALIJANSA" ĆUTI: Zapad prestao da koristi "APAČE" tokom bombardovanja Srbije zbog ovoga! | DNEVNE\nISTINA O KOJOJ “NATO ALIJANSA” ĆUTI: Zapad prestao da koristi “APAČE” tokom bombardovanja Srbije zbog ovoga!\nPre 19 godina počeli su vazdušni napadi NATO-a na Saveznu Republiku Jugoslaviju koji su trajali 11 nedelja i u njima je, prema procenama iz različitih izvora, poginulo između 1.200 i 4.000 ljudi. Međutim, i dalje najveća “državna tajna” je da su piloti tadašnje Vojske Jugoslavije napadali NATO baze, a pre svega u Tuzli i Tirani!\nPrema tvrdnjama Zvonimira Trajkovića na aerodromu Ponikve okupljena je kombinovana eskadrila od 6 “orlova”, 2 MIG-a 21 i jednog Galeba G4. Zadatak je bio da se u niskom letu dođe do Tuzlanskog aerodroma i uništi što više NATO aviona.\nU nedelju, 18. aprila u 13.30 časova naši avioni su iznenada na stajanci napali NATO avione jer je u to vreme “zbog kvara” odnosno sabotaže naših operativaca, bio isključen radar na aerodromu Tuzla. Iznenađenje je bilo potpuno jer ih ni “avaksi” nisu registrovali na vreme, pa su naši avioni primećeni tek na 10 kilometara od Tuzlanskog aerodroma, a tada je bilo kasno da NATO avioni uzlete. Četiri NATO aviona u parovima su bila spremna za uzletanje, ali su naši pre njihovog poletanja već napali.\nBila je to izuzetno rizična akcija i iako je iz naše baze javljeno da su naši avioni primećeni, niko od pilota nije želeo da akciju prekine. Po izjavi majora Gavrilovića koji je leteo na jednom od “orlova”, on je ispustio bombe na grupu oštećenih NATO aviona koji su se nalazili na pisti skroz desno i okrenuo letelicu da bi ponovo napao helikoptere.\nZa njim su krenula još 3 “orla” i ispustila teret svako na već odabrane ciljeve, dok su 2 “orla” ostala da preciznije gađaju avione koji su se spremali da polete i 8 lovaca koji su nekoliko dana ranije stigli u Tuzlu. Dva MIG-a i “galeb” su raketama i mitraljezima dovršavali posao.\nTeoretičari zavere tvrde da je cela akcija izvedena munjevito, a navodno je trajala oko 15 minuta i tada je u povratku ka Ponikvama raketom sa zemlje oboren jedan naš “orao”. Ostalih osam aviona se vratilo do aerodroma Ponikve. Epilog ove akcije je uništeno 17 aviona i 3 helikoptera NATO-a. Dok neki drugi nezvanični izvori koji su imali mogućnost da vide posledice ovog napada navode da je uništen 21 avion i 3 helikoptera, te da su u lančanim eksplozijama uništena i 2 transportna aviona, kao i značajan deo tehnike. Poseban bes NATO-a izazvala je pogibija 11 oficira, pilota i poslužioca vazduhoplova.\nDrugi nalet i napad Srba na NATO, navodno se dogodio u Tirani gde je bila stacionirana eskadrila od 12 “apača”, raketnih helikoptera koji su trebali da budu vazdušna podrška za “Atlantsku brigadu” koja se spremala da preko prevoja Košare i Gorožup zajedno uz sadejstvo sa NATO snagama izvrši proboj i vojnički zauzme Metohiju, a kasnije i Kosovo.\nNavodno je “Atlantsku brigadu” sačinjavalo oko 6.000 Šiptara dobrovoljaca iz inostranstva sa američkim instruktorima. Prvi napad dogodio se 13. aprila kada su 4 aviona Vojske Jugoslavije napala pripremni kamp “Atlantske brigade” koji se nalazio blizu mesta Kamenica na severu Albanije.\nTom prilikom je oboren jedan “apač”, a “Atlantskoj brigadi” su naneti ozbiljni gubici. Ta operacija je bila posebno riskantna, jer je od aerodroma Ponikve do Tirane trebalo leteti skoro sat vremena (54 minuta), a biti neotkriven od strane radara, NATO avijacije i “avaksa”.\nPrema Trajkovićevim tvrdnjama, napad je planiran tako da po 2 “galeba” G-4S sinhronizovano polete sa aerodroma Ponikve i Golubovci kod Podgorice i neopaženo se privuku NATO bazi duboko u teritoriju Albanije.\nAkcija je izvedena tako što su u niskom letu kroz planinske klance prvo doletela 2 G-4S sa aerodroma Golubovci, a 20 minuta kasnije stigla su još 2 “galeba” G-4S sa aerodroma Ponikve.\nRezultati ovog napada su bili više nego impresivni jer je uništeno 5 “apača”, a sva 4 “galeba” su uspela da se neoštećena vrate u svoje baze (koje najčešće nisu bili aerodromi sa kojih su uzleteli). Puni efekat ovog napada se ogledao i u tome što NATO više do kraja agresije na Jugoslaviju nije koristio “apače”.\n1 Comment on "ISTINA O KOJOJ “NATO ALIJANSA” ĆUTI: Zapad prestao da koristi “APAČE” tokom bombardovanja Srbije zbog ovoga!"\nDeki | 10. априла 2018. at 15:56 |\nI onda su se ti piloti probudili i shvatili da sanjaju jer od straha uopće nisu leteli za vreme intervencije